open-index/open-wikipedia-markdown huggingface dataset:
తెలంగాణ రాష్ట్ర క్రీడా పాఠశాల

**తెలంగాణ రాష్ట్ర క్రీడా పాఠశాల** తెలంగాణ ప్రభుత్వంకు చెందిన క్రీడా పాఠశాల. హైదరాబాదు సమీపంలో మెదక్ జిల్లా, ఎల్దుర్తి మండలం హకీంపేట్లో ఉన్న ఈ పాఠశాలలో క్రీడల శిక్షణతో పాటు పాఠాలు కూడా బోధిస్తారు. ఎస్.ఎఫ్.ఎ. హైదరాబాద్ ఛాంపియన్‌షిప్‌లో 2017లో భారతదేశంలోనే ఉత్తమ క్రీడా పాఠశాలగా గుర్తింపుపొందింది. ఈ పాఠశాల విద్యార్థులు అంతర్జాతీయంగా 100 పతకాలు, జాతీయ స్థాయి పోటీలలో 1800కి పైగా పతకాలు సాధించారు. 2017లో తెలంగాణ ప్రభుత్వం నుండి క్రీడల విభాగంలో తెలంగాణ ఆవిర్భావ పురస్కారం అందుకుంది.

## ప్రాంగణం
1993లో హకీంపేట వైమానిక దళం స్టేషన్ సమీపంలో ఉన్న తూముకుంట వద్ద 206 ఎకరాలలో ఈ పాఠశాల ప్రారంభమైంది. కబడీ, విలువిద్య, జిమ్నాస్టిక్స్, జూడో, వాలీబాల్, ఫుట్‌బాల్, రోయింగ్, సెయిలింగ్, కయాకింగ్, కానోయింగ్, సెపాక్ తక్రావ్, ట్రాక్, ఫీల్డ్ అథ్లెటిక్స్ మొదలైన క్రీడలలో శిక్షణ ఇస్తారు.

ఈ పాఠశాలలో జిమ్నాస్టిక్స్ కోసం ఇండోర్ స్టేడియం, 400 మీటర్ల ట్రాక్, ఆర్చరీ గ్రౌండ్, ఫుట్‌బాల్ గ్రౌండ్, వాలీబాల్ కోర్టులు, వెయిట్ లిఫ్టింగ్ హాల్, కండిషనింగ్ హాల్ ఉన్నాయి.

## అడ్మిషన్స్
ప్రతి సంవత్సరం మే నెలలో 40మంది విద్యార్థుల ప్రవేశానికి నోటిఫికేషన్ జారీ చేయబడుతుంది. ఈ పాఠశాలలో 144 గదులతో హాస్టల్ సౌకర్యం ఉంది. 8 సంవత్సరాల వయస్సు విద్యార్థులను 4వ తరగతికి ఎంపిక చేస్తారు. వివిధ క్రీడలలో మండల స్థాయి, జిల్లా స్థాయి, రాష్ట్ర స్థాయిలో పరీక్షల ద్వారా ఎంపికలు జరుగుతాయి. వారివారి ప్రతిభను బట్టి విద్యార్థులను ఎంపిక చేస్తారు. ఈ పాఠశాలలో 12వ తరగతి (ఇంటర్మీడియట్) వరకు చదువుకోవచ్చు.

## పతకాలు
ఈ స్పోర్ట్స్ స్కూల్ విద్యార్థులు వివిధ అంతర్జాతీయ స్థాయి క్రీడా పోటీల్లో పాల్గొని అనేక పతకాలు సాధించారు.
 
# 2014-15 విద్యా సంవత్సరానికిగాను 17 మంది విద్యార్థులు పాల్గొని రెండు స్వర్ణం, మూడు రజితం, రెండు కాంస్య పతకాలతో మొత్తం ఏడు పతకాలు సాధించారు.
# 2015-16కు గాను 14 మంది విద్యార్థులు పాల్గొని 11 స్వర్ణం, 4 రజితంతో 14 పతకాలు సాధించారు.
# 2016-17కు గాను 11 మంది పాల్గొని ఒక స్వర్ణం, ఐదు రజితం, రెండు కాంస్యాలతో 8 పతకాలు సాధించారు.
# 2017-18లో 23 మంది పాల్గొని 12 స్వర్ణం, రెండు రజితం, రెండు కాంస్య పతకాలతో 16 పతకాలు సాధించారు
# 2018-19 సంవత్సరంలో ముగ్గురు విద్యార్థులు పాల్గొని ఒక రజితం, ఒక కాంస్య పతకం సాధించారు.

## పూర్వ విద్యార్థులు
# జి. సట్టి గీతం - 4x400 మీటర్లు (2004 & 2008 ఒలింపిక్స్)
# మనోజ్ - విలువిద్య
# డి. సాయి రాజ్ - థాయ్‌లాండ్‌లోని పట్టాయాలో జరిగిన 2017 ఆసియా రోయింగ్ ఛాంపియన్‌షిప్‌లో కాంస్య పతక విజేత
# రాగాల వెంకట రాహుల్ - 85 కిలోల వెయిట్ లిఫ్టింగ్, బంగారు పతక విజేత, కామన్వెల్త్‌ క్రీడలు - 2018
# వరుణ్ రాగాల - 78 కిలోల వెయిట్ లిఫ్టింగ్, బంగారు పతక విజేత, కామన్వెల్త్‌ క్రీడలు - 2018
# ఎర్ర దీక్షిత - కామన్వెల్త్ వెయిట్ లిఫ్టింగ్ ఛాంపియన్‌షిప్స్ 2017, గోల్డ్ కోస్ట్, ఆస్ట్రేలియా
thumb|260x260px|తెలంగాణ రాష్ట్ర క్రీడా పాఠశాల

## గుర్తింపు
కేంద్ర ప్రభుత్వం ప్రతిష్ఠాత్మకంగా చేపట్టిన ‘ఖేలో ఇండియా’ కార్యక్రమంలో భాగంగా ఈ స్పోర్ట్స్‌ స్కూల్‌ను ‘ఖేలో ఇండియా స్టేట్‌ సెంటర్‌ ఆఫ్‌ ఎక్స్‌లెన్స్‌ (కేఐఎస్‌సీఈ)’ కేంద్రంగా ప్రకటించింది.

## మూలాలు

వర్గం:విద్యా సంస్థలు
వర్గం:విద్యాలయాలు
వర్గం:తెలంగాణ రాష్ట్ర ఆవిర్భావ పురస్కార గ్రహీతలు
వర్గం:హైదరాబాదు
వర్గం:హైదరాబాదు విద్యాసంస్థలు
వర్గం:హైదరాబాదు క్రీడా వేదికలు
కృతిక జయకుమార్

**కృతిక జయకుమార్** దక్షిణ భారతదేశ చలనచిత్ర నటి, శాస్త్రీయ నృత్యకారిణి. 2014లో వచ్చిన దృశ్యం సినిమాలోని *అంజు* పాత్రతో సినిమారంగంలోకి ప్రవేశించింది.

## జననం - విద్యాభ్యాసం
కృతిక 1997,  ఏప్రిల్ 30న బిఆర్ జయకుమార్, పద్మిని దంపతులకు కర్నాటకలోని బెంగళూరులో జన్మించారు. బెంగళూరులోని క్లారెన్స్ హైస్కూల్‌లో పాఠశాల విద్యను పూర్తిచేసిన కృతిక, మౌంట్ కార్మెల్ కళాశాలలో డిగ్రీ పూర్తిచేసింది.

## కళారంగం
ఏడేళ్ల వయస్సు నుండే భరతనాట్యం చేయడం ప్రారంభించిన కృతిక, బెంగుళూరులో గురు మిథున్ శ్యామ్ ఆధ్వర్యంలో శిక్షణ పొందింది.

## సినిమారంగం
కృతిక తిరువనంతపురంలో ఒక ప్రదర్శన ఇచ్చినపుడు, మలయాళ చిత్ర దర్శకుడు బాల కిరియాత్ చూసి సినిమారంగంలోకి రావాలని సూచించాడు. ఆ తరువాత ఆడిషన్ ద్వారా మలయాళ చిత్రం దృశ్యం తెలుగు రీమేక్ దృశ్యం సినిమాలో వెంకటేష్ కుమార్తె పాత్రకు ఎంపికైంది. ఈ చిత్రం నటిగా మంచి గుర్తింపును ఇచ్చింది.

### నటించిన చిత్రాలు

## మూలాలు

## ఇతర లంకెలు
* 

వర్గం:1997 జననాలు
వర్గం:జీవిస్తున్న ప్రజలు
వర్గం:బెంగళూరు సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
జీనిగర్లు

జీనిగర్లు అనబడే " ఆర్యక్షత్రియులు "  నదీ పరీవాహక ప్రాంతానికి ఎలా వచ్చారు? అసలు ఈ జీనిగర్లు ఎవరు అనేది 1864వ సంవత్సరంలో అప్పటి బ్రిటిష్ వాళ్లలో ఒకడైన హెచ్.యస్.స్టువర్ట్ అనే జనరల్ ఈ ఆర్యక్షత్రియుల (జీనిగర్ల) గురించి వివరంగా రాసారు. రాజైన అల్లాఉద్దీన్ ఖిల్జీ దండయాత్రకు తాళలేక ఓటమిపాలై బానిస బ్రతుకు బ్రతకలేక దక్షిణభారతదేశానికి వలస వచ్చారు. అలా మొదటగా కర్ణాటక రాష్ట్రంలోని మైసూరు, శ్రీరంగపట్నం, బెంగుళూరు నుంచి బళ్లారికి వచ్చారు. అందులో కొంతమంది ఉత్తర ఆంధ్రాలో వ్యవసాయం చేసుకుని జీవనం సాగిస్తున్నారు. ఇంకొందరు దక్షిణ ఆంధ్రలోని చిత్తూరుకు వచ్చారు. అప్పుడు చంద్రగిరి సంస్థాన రాజైన " దామెర్ల చెన్నప్ప రాజు " వీరిని చేరదీసి సైన్యాధిపతిగా బాధ్యతలను అప్పగించారు. ఆ సమయంలో ఆచార్యులు (కంసాలి) వారి దగ్గర వడ్రంగి పని నేర్చుకుని అందులో ప్రావీణ్యం పొందారు.

తర్వాత రాజ్యాలు అంతమై బ్రిటిష్ పరిపాలన వచ్చింది. దామెర్ల చెన్నప్పరాజు 1780 ఆగస్టు 22లో బ్రిటీషు ఈస్ట్ ఇండియా కంపెనీకి చందిన ఫ్రాన్సిస్ డేకు చెన్నపట్నంలో కోటను కట్టుకోవడానికి అనుమతినిచ్చాడు. దానితో మళ్ళీ వలస పట్టి నెల్లూరుకు చేరుకున్నారు. అలా జైనగర్ వాసులైన వీళ్ళను కాల క్రమేపి జీనిగర్లు పిలుస్తున్నారు.

చిత్తారి, జీనిగర్, చిత్రకార, నక్కాష్ వంటి ఉపకులాలు ఈ ఆర్యక్షత్రియ కులం లోనివే. 

ప్రస్తుతం వీరు దేవాలయ నిర్మాణం, చిత్రకళలో (ఆర్టిస్ట్స్) జీవనం సాగిస్తున్నారు. వీరు తయారు చేసిన కొన్ని ఆర్టిఫెక్చర్స్ కొయ్య బొమ్మలు కొన్ని మద్రాస్ న్యూజియంలో కనపడుతాయి.
E

**E** లేదా **e** (ఉచ్చారణ: **e**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 5 వ అక్షరం.

## E యొక్క టైపోగ్రాఫిక్ వైవిధ్యాలు
E యొక్క వైవిధ్యాలలో పెద్ద అక్షరం E (కేపిటల్ E) చిన్న అక్షరం e (లోయర్-కేస్ e) ఉన్నాయి (కానీ వీటికి పరిమితం కాకపోవచ్చు)

**é** **È** **è** **Ê** **ê** **Ë**
**É** **ë** **Ě** **ě** **Ē** **ē**
**Ĕ** **ĕ** **Ė** **ė** **Ę** **ę**

కొన్ని ఫ్రెంచ్ పదాలకు అప్పుడప్పుడు తప్ప **É**/**é** ఈ వైవిధ్యాలు ఏవీ ఆంగ్లంలో ఉపయోగించబడవు.

## E యొక్క అర్థాలు
ఈ అర్థాలు ప్రత్యేక అక్షరంగా E/e కోసం.

* కంప్యూటర్లలో, ఇ-మెయిల్ (e-mail) లేదా ఇ-కామర్స్ (e-commerce) మాదిరిగా ఉంటే e అక్షరానికి "ఎలక్ట్రానిక్" అని అర్ధం. ఇతర పదాలను ప్రారంభించడానికి ఇ (e) అనే అక్షరం తరచుగా ఉపయోగించబడుతుంది.
* డబ్బులో, € గుర్తు సాధారణంగా అందుబాటులో లేనప్పుడు యూరోకు చిహ్నంగా e ఉపయోగించబడుతుంది.
* సంగీతంలో, E అనేది ఒక గమనిక.
* E! ఒక అమెరికన్ టెలివిజన్ నెట్‌వర్క్

వర్గం:లాటిన్ అక్షరమాల
జానకి రాముడు (2016 సినిమా)

**జానకి రాముడు** 2016, డిసెంబరు 16న విడుదలైన తెలుగు చలనచిత్రం. టి. సతీష్ బాబు దర్శకత్వం వహించిన ఈ చిత్రంలో నవీన్ సంజయ్, మౌర్యాని, అర్జున్ యజత్ తదితరులు నటించగా, గిఫ్టన్ ఎలియాస్ సంగీతం అందించాడు. కావేరి మీడియా పతాకంపై ఎం.పి. నాయుడు ఈ చిత్రాన్ని నిర్మించాడు.

## కథా సారాంశం
రాము (నవీన్ సంజయ్) పల్లెటూరిలో చదువుకుంటూ అదే ఊరిలో ఉంటూ తనతో పాటే చదువుకునే జానకి (మౌర్యాని)ని ప్రేమిస్తాడు. జానకి కూడా రాముని ప్రేమిస్తుంది. తను అనుకున్నది సాధించి గొప్ప పేరు తెచ్చుకున్న తరువాత జానకిని పెళ్లి చేసుకోవాలనుకొని హైదరాబాదుకు వస్తాడు. రాము తిరిగి తన ఊరికి వెళ్లేసరికి జానకి అతనికి దూరమవుతుంది. రాము లక్ష్యం ఏంటి, జానకి రాముకి ఎందుకు దూరమయింది, వాళ్ళు మళ్ళీ కలిసారా, తరువాత ఏం జరిగిందనేది మిగతా కథ.

## నటవర్గం
* నవీన్ సంజయ్ (రాము)
* మౌర్యాని (జానకి)
* పవిత్ర లోకేష్ (జానకి తల్లి)
* సుధ (అర్జున్ తల్లి)
* సూర్య (బాస్కెట్ బాల్ కోచ్)
* జాకీ (బాస్కెట్ బాల్ కోచ్)
* సుదర్శన్
* అర్జున్ యజత్
* ప్రియాంక
* కిరణ్

## సాంకేతికవర్గం
* దర్శకత్వం: టి. సతీష్ బాబు
* నిర్మాత: ఎం.పి. నాయుడు
* సంగీతం: గిఫ్టన్ ఎలియాస్
* ఛాయాగ్రహణం: అనిత్ కుమార్
* కూర్పు: నాగేంద్ర వరప్రసాద్
* నిర్మాణ సంస్థ: కావేరి మీడియా

## పాటలు

ఈ చిత్రానికి సంగీతం, నేపథ్య సంగీతం గిఫ్టన్ ఎలియాస్ అందించాడు. తనకి ఇది తొలిచిత్రం.

## మార్కెటింగ్
2016, జనవరి 9న ఈ చిత్ర టీజర్, పోస్టర్‌ను దర్శకుడు రామ్ గోపాల్ వర్మ విడుదలచేశాడు.  2016, నవంబరు 21న హైదరాబాదులోని ప్రసాద్ ల్యాబ్స్ ప్రసాద్ స్టూడియోలో నిర్మాత రాజ్ కందుకూరి, దర్శకుడు వి ఆనంద్, నటి నందిత శ్వేత, సురేష్ కొండేటి చేతులమీదుగా జంగ్లీ మ్యూజిక్, టైమ్స్ మ్యూజిక్ ద్వారా ఈ చిత్ర పాటలు విడుదలయ్యాయి.

## మూలాలు

## ఇతర లంకెలు

వర్గం:2016 తెలుగు సినిమాలు
వర్గం:తెలుగు ప్రేమకథా సినిమాలు
దీవకొండ దామోదర్ రావు

**దీవకొండ దామోదర్‌ రావు** తెలంగాణ మలిదశ ఉద్యమకారుడు, నమస్తే తెలంగాణ దినపత్రిక వ్యవస్థాపకుడు, తిరుమల తిరుపతి దేవస్థానం పాలకమండలి సభ్యుడు, రాజ్యసభ సభ్యుడు.

## జననం - కుటుంబం
దామోదర్‌ రావు జగిత్యాల జిల్లా, బుగ్గారం మండలం, మద్నూర్ లో 1958, ఏప్రిల్ 1న జన్మించాడు. భార్య, కూతురు, కుమారుడు ఉన్నారు.

## తెలంగాణ ఉద్యమం
ప్రత్యేక తెలంగాణ రాష్ట్రంకోసం ముఖ్యమంత్రి కల్వకుంట్ల చంద్రశేఖర్ రావు నాయకత్వంలో జరిగిన తెలంగాణ మలిదశ, తుదిదశ ఉద్యమాల్లో పాల్గొన్నాడు.

## రాజకీయరంగం
2001లో తెలంగాణ రాష్ట్ర సమితి పార్టీ ప్రారంభమైన నాటినుంటి పార్టీలో వివిధ హోదాల్లో పనిచేసిన దామోదర్ రావు పార్టీ పొలిట్‌బ్యూరో సభ్యుడిగా, ప్రధాన కార్యదర్శిగా, పార్టీ సెక్రటరీ-ఫైనాన్స్‌గా వ్యవహరించాడు. ఆయనను 2022 మే 18న టీఆర్ఎస్ పార్టీ తరపున రాజ్య‌స‌భ సభ్యుడిగా ఖరారు చేసింది. ఆయన 2024 జూన్ 23న రాజ్యసభలో బీఆర్‌ఎస్‌ పార్లమెంటరీ పార్టీ విప్‌గా నియమితుడయ్యాడు.

## ఇతర వివరాలు
# తెలంగాణ పబ్లికేషన్స్‌ను స్థాపించి నమస్తే తెలంగాణ, తెలంగాణ టుడే దినపత్రికలకు, టీ న్యూస్ ఛానల్‌కు మేనేజింగ్ డైరెక్టర్‌గా పనిచేశాడు.
# 2019, సెప్టెంబరు 18న తిరుమల తిరుపతి దేవస్థానం పాలకమండలి సభ్యుడిగా నియమించబడ్డాడు.

## మూలాలు

వర్గం:1958 జననాలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:వ్యాపారవేత్తలు
వర్గం:తిరుమల తిరుపతి దేవస్థాన పాలక మండలి సభ్యులు
వర్గం:జగిత్యాల జిల్లా వ్యక్తులు
ఈ కాలం కథ

**ఈ కాలం కథ** రాజా శ్రీధర్ దర్శకత్వంలో శుభోదయా ఫిలింస్ పతాకంపై వెలువడిన తెలుగు సినిమా. ఈ సినిమా 1984, ఏప్రిల్ 26న విడుదలయ్యింది. ఈశ్వరరావు విజయలక్ష్మి నటించిన ఈ చిత్రానికి సంగీతం చెళ్లపిళ్ల సత్యం అందించారు. 
## నటీనటులు
* ఈశ్వరరావు 
* విజయలక్ష్మి
* సిల్క్ స్మిత
* సాక్షి రంగారావు
* పుష్పకుమారి
* చిట్టిబాబు
* కీర్తి జైన్
* సి.హెచ్.కృష్ణమూర్తి
* కాశీరాం
* సురభి బాలసరస్వతి

## సాంకేతికవర్గం
* దర్శకత్వం, స్క్రీన్ ప్లే, పాటలు, మాటలు: రాజా శ్రీధర్
* సంగీతం: సత్యం
* కథ: టి.జె.రాజారెడ్డి
* ఛాయాగ్రహణం: సుఖ్‌దేవ్

## పాటలు
# అసతోమా సద్గమయ తమసోమా ( శ్లోకం) - శ్రీనివాస్
# నా కళ్ళు చూసి ఒళ్ళు చూసి వయసు వయసు కుర్రవాళ్ళు - ఎస్.జానకి
# పరిత్రాణాయ సాధూనాం వినాశాయచ (శ్లోకం) - శ్రీనివాస్
# మహిలో మనిషి ఇంత హీనమా బ్రతుకు బాట - వి.రామకృష్ణ
# మహిలో మహిళ బ్రతుకు మరీ ఇంత హీనమా - ఎస్.జానకి
# సిరికిన్ చెప్పాడు శంకచక్రయుగమున్ (పద్యం) - సురభి బాలసరస్వతి
## మూలాలు

వర్గం:పుష్పకుమారి నటించిన సినిమాలు
వర్గం:సిల్క్ స్మిత నటించిన సినిమాలు
భారత కేంద్ర బడ్జెట్ 2020 - 21

2020-21 ఆర్థిక సంవత్సరానికి సంబంధించిన కేంద్ర బడ్జెట్‌  **(ఆంగ్లం: Union Budget 2020-21)**ను ఆర్థిక మంత్రి నిర్మలా సీతారామన్‌ 2020 ఫిబ్రవరి 1పార్లమెంటులో ప్రవేశపెట్టారు. నరేంద్రమోదీ సర్కారు రెండోసారి అధికారంలోకి వచ్చాక ఆర్థిక మంత్రిగా బాధ్యతలు చేపట్టిన నిర్మలా సీతారామన్‌ ప్రవేశపెట్టిన రెండో బడ్జెట్‌. రెండున్నర గంటలకుపైగా కొనసాగిన నిర్మలా సీతారామన్‌ బడ్జెట్‌ ప్రసంగం.

## చరిత్ర
భారత రాజ్యాంగంలోని ఆర్టికల్ 112 ప్రకారం కేంద్ర బడ్జెట్‌ తప్పనిసరి. భారతదేశం లో మొదటి బడ్జెట్‌ను మొదటి ఆర్థిక మంత్రి ఆర్.కె.శణ్ముఖం చెట్టి 1947 నవంబర్ 26 సమర్పించారు.
## ముఖ్యమైన ప్రకటనలు
ఈ బడ్జెట్ లో విద్యారంగానికి రూ 99.300 కోట్లు
*జల్‌జీవన్‌ మిషన్‌కు రూ 11,500 కోట్లు
*షెడ్యూల్డ్ కులాలు ,ఇతర వెనుకబడిన తరగతుల సంక్షేమం  అభ్యున్నతి కోసం 8138,700 కోట్లు
*జమ్మూ కశ్మీర్‌ అభివృద్ధికి రూ.30, 757 కోట్లు.
*లద్దాఖ్‌కు రూ.5,958 కోట్లు.
*ఐదు స్మార్ట్‌ సిటీల అభివృద్ధి కీ రూ1480 కోట్లు
*నైపుణ్యాభివృద్ధికి రూ 3,000 కోట్లు
*రవాణా మౌలిక సదుపాయాలకు రూ 1.7 లక్షల కోట్లు
*పరిశ్రమలు, వాణిజ్య రంగానికి రూ 27,300 కోట్లు
*సీనియర్‌ సిటిజన్ల సంక్షేమానికి రూ 9500 కోట్లు
*పర్యటక రంగానికి రూ 2500 కోట్లు
*సాంస్కృతిక శాఖకు రూ 3150 కోట్లు
*వ్యవసాయ రంగానికి రూ 15 లక్షల కోట్ల 
*వ్యవసాయ రుణాలు వ్యవసాయ, గ్రామీణాభివృద్ధికి రూ 2.83 లక్షల కోట్లు
*పంచాయితీరాజ్‌కు రూ 1.23 లక్షల కోట్లు
*ఆరోగ్య రంగానికి రూ 69,000 కోట్లు
*స్వచ్ఛభారత్‌ మిషన్‌కు రూ 12,300 కోట్లు
*పైప్‌డ్‌ వాటర్‌ ప్రాజెక్టుకు రూ 3.6 లక్షల కోట్లు
*మహిళా సంక్షేమ పథకాల రూ. 28,600 కోట్లు
*పౌష్టికాహార పథకానికి రూ. 35.6 కోట్లు

## బడ్జెట్‌పై స్పందన
***ప్రధాని [[నరేంద్ర మోదీ]]:** ఈ బడ్జెట్‌ ఉపాధి కల్పనకు పెద్దపీట, వ్యవసాయ రంగం, మౌలికవసతులు, టెక్నాలజీ రంగాల్లో భారీ ఎత్తున ఉపాధి అవకాశాలను కల్పించేలా బడ్జెట్ లో ఉంది అన్నారు.

***[[రాజ్‌నాథ్ సింగ్]]:** ఈ బడ్జెట్ దేశానికి అద్భుతమైన బడ్జెట్ అందించినందుకు ప్రధాని నరేంద్ర మోదీ, ఆర్థిక మంత్రి నిర్మలా సీతారామన్‌కు శుభాకాంక్షలు.దేశ అవసరాలు, లక్ష్యాలకు పెద్ద పీట వేశారు.

***[[పి. చిదంబరం|పి చిదంబరం]]:** నామినల్ జీడీపీ, ద్రవ్యలోటు, నికర పన్ను ఆదాయం వసూళ్లు, పెట్టుబడుల ఉపసంహరణ, వ్యయాలు  2019-20 బడ్జెట్‌లో  లక్ష్యాలను  సాధించలేకపోయారు. ఈ 2020-21లో ఆమె నిర్దేశించుకున్న లక్ష్యాలను చేరుకుంటారనే నమ్మకం లేదు.

***[[రాహుల్ గాంధీ|రాహుల్‌ గాంధీ]] :**ఈ బడ్జెట్‌లో ఏ విషయంలో ప్రభుత్వం స్పష్టత ఇవ్వలేకపోయిందని ఆయన ఆరోపించారు. దేశంలో ప్రధాన సమస్య నిరుద్యోగం.యువత ఉద్యోగాల కల్పనకు బడ్జెట్‌లో ఎలాంటి ఆలోచన చేయలేదు.

## మూలాలు
జనం మనం

**జనం మనం** మాదాల రంగారావు నిర్మాణ సారథ్యంలో మోహన్‌దాస్ దర్శకత్వంలో నవతరం పిక్చర్స్ బ్యానర్‌పై 1984, ఆగష్టు 15న విడుదలైన తెలుగు సినిమా.
## నటీనటులు
* మాదాల రంగారావు - సూర్యం
* గుమ్మడి వెంకటేశ్వరరావు - పరమేశ్వరశాస్త్రి
* ప్రభ
* లక్ష్మీచిత్ర 
* సాక్షి రంగారావు
* నల్లూరి వెంకటేశ్వర్లు
* జయప్రకాశ్ రెడ్డి
* ఆర్.నారాయణమూర్తి
* విజయకుమారి

## సాంకేతికవర్గం
* కథ, నిర్మాత: మాదాల రంగారావు
* దర్శకుడు: మోహన్ దాస్
* సంగీతం: టి.చలపతిరావు
* నేపథ్యగాయకులు: మంగళంపల్లి బాలమురళీకృష్ణ, టి.ఆర్.జయదేవ్, ఎస్.జానకి, విజయలక్ష్మీశర్మ
* ఛాయాగ్రహణం: వి.ఎస్.ఆర్.కృష్ణారావు
* కూర్పు: చౌదుల సుబ్బారావు

## సంక్షిప్త చిత్రకథ
పరమేశ్వరశాస్త్రి సంగీత విద్వాంసుడు. పరమ నైష్టికుడు. అతని సంగీతం దైవానికి అంకితం. అతని కుమారుడు సూర్యం తండ్రి శిక్షణలో సంగీతం నేర్చుకున్నాడు. కానీ తండ్రీ కొడుకుల మధ్య చాలా వ్యత్యాసం ఉంది. పరమేశ్వరశాస్త్రి భక్తి సంగీతం ప్రజలను మత్తులో పడవేస్తుందని సూర్యం అభిప్రాయం. ప్రజలకే తన సంగీతాన్ని అంకితం చేయాలనుకుంటాడు. దానితో ఇద్దరి మధ్య అగాధం ఏర్పడుతుంది. సూర్యం ఇల్లు వదిలిపెడతాడు. జీవనం కోసం అనేక వృత్తులు చేస్తాడు. ప్రజానాట్యమండలితో సూర్యానికి పరిచయం ఏర్పడుతుంది. సూర్యం సామాన్య జనంతో కలిసిపోతాడు. తల్లి మరణించిందని తెలిసి ఇంటికి వెళితే పరమేశ్వరశాస్త్రి అతనికి తల్లిని కడసారి చూసే అవకాశం కూడా ఇవ్వడు. పరమేశ్వరశాస్త్రి పరిస్థితి తారుమారవుతుంది. బిక్షమెత్తవలసి వస్తుంది. రాజకీయనాయకులు ఆడిన నాటకంలో మళ్ళీ తండ్రీకొడుకులు ఘర్షణ పడతారు. దేవునికి, సామాన్యులకు మధ్య, గుడికి గుడిసెలకు మధ్య సంఘర్షణ చిత్రంలో పతాక సన్నివేశం.

## పాటల జాబితా
1:నా సంగీతం భగవద్గీత , రచన: వీరా, గానం.మంగళంపల్లి బాలమురళీకృష్ణ, ఎస్ పి బాలసుబ్రహ్మణ్యం.

2: ఎత్తిన కర్ర దించనా , రచన: అదృష్ట దీపక్, గానం.ఎస్ పి బాలసుబ్రహ్మణ్యం, ఎస్ పి శైలజ

3; కూడేలేని కూలన్న , రచన: మల్లిక్ , గానం.టీ.ఆర్.జయదేవ్

4: కోలు కోలు కోలాయన్న , రచన: బానూరి సత్యనారాయణ , గానం.బి.సత్యనారాయణ బృందం

5: నోము నోమన్నలాల చందమామ , రచన: మల్లిక్, గానం.విజయలక్ష్మీ శర్మ బృందం

6: పాడనా నే పాడనా జనం పాట , రచన: మల్లిక్, గానం.ఎస్ పి బాలసుబ్రహ్మణ్యం

7: ప్రజానాట్యమండలి , రచన: మల్లిక్, గానం.ఎస్.జానకి బృందం

8: మానవత్వమున్న ఓ మహనీయులారా , రచన: మల్లిక్, గానం. ఎస్ జానకి కోరస్

9: లాగరా హైలెస్సా , రచన: మల్లిక్. గానం.టీ ఆర్.జయదేవ్

10: శ్రీమాన్ మోహన రారా (కీర్తన) సంప్రదాయం , గానం.మంగళంపల్లి బాలమురళీకృష్ణ

11: సొగసు నీ సొమ్ములు , రచన: మంగళంపల్లి బాలమురళీకృష్ణ, గానం మంగళంపల్లి బాలమురళీకృష్ణ.

## మూలాలు
.    2. కొల్లూరి భాస్కరరావు, ఘంటసాల                                       గళామృతo  నుండి పాటలు.

వర్గం:1984 తెలుగు సినిమాలు
వర్గం:గుమ్మడి నటించిన సినిమాలు
వర్గం:సాక్షి రంగారావు నటించిన సినిమాలు
వర్గం:ప్రభ నటించిన సినిమాలు
వర్గం:టి.చలపతిరావు సంగీతం అందించిన సినిమాలు
ఎం. నారాయణరెడ్డి

**ఎం. నారాయణరెడ్డి** (సెప్టెంబరు 10, 1931 - ఫిబ్రవరి 2, 2020) తెలంగాణ తొలితరం ఉద్యమకారుడు, నిజామాబాదు లోక్‌సభ నియోజకవర్గం మాజీ పార్లమెంట్ సభ్యుడు, బోధన్ శాసనసభ నియోజకవర్గం మాజీ శాసనసభ్యుడు. విద్యావేత్తగా, రచయితగా, న్యాయవాదిగా గుర్తింపుపొందిన నారాయణ రెడ్డి 1969 నుండి 2001 వరకు తెలంగాణ ఉద్యమంలో పాల్గొన్నాడు.

## జననం
నారాయణరెడ్డి 1931, సెప్టెంబరు 10న నిజామాబాదులో జన్మించాడు. చాదర్ ఘాట్ కళాశాల, ఉస్మానియా విశ్వవిద్యాలయంలో విద్యను అభ్యసించాడు.

## తెలంగాణ ఉద్యమం
పార్లమెంట్ లో తెలంగాణ సాధన గురించి తొలిసారిగా 45 నిముషాలు మాట్లాడాడు. ప్రత్యేక తెలంగాణ ఏర్పాటుకోసం యుపిఎ ప్రభుత్వం ఏర్పాటుచేసిన జస్టిస్ శ్రీ కృష్ణ కమిటీపై హైకోర్టులో కేసువేసాడు.

## రాజకీయ ప్రస్థానం
1967లో లోక్‌సభకు జరిగిన ఎన్నికలల్లో నిజామాబాదు లోక్‌సభ నియోజకవర్గం నుండి స్వతంత్ర అభ్యర్థిగా పోటీచేసి భారత జాతీయ కాంగ్రెస్ అభ్యర్థి హెచ్.సి.హెడాపై 20245 ఓట్ల తేడాతో గెలిచి, 1971 వరకు నిజామాబాదు ఎంపీగా పనిచేశాడు. 1972లో కాంగ్రెస్ పార్టీ తరపున బోధన్ శాసనసభ నియోజకవర్గం నుండి పోటిచేసి గెలుపొందాడు. అనంతరం తెలుగుదేశం పార్టీలో చేరి 1984లో టిడిపి తరపున పోటిచేసి కాంగ్రెస్ అభ్యర్థి తాడూరి బాలాగౌడ్ చేతిలో 2547 ఓట్ల తేడాతో ఓడిపోయాడు. ఆ తరువాత తెలంగాణ రాష్ట్ర సమితిలో చేరి, టిఆర్ఎస్ ఉపాధ్యక్షుడిగా పనిచేశాడు.

### నిర్వహించిన పదవులు
# అధ్యక్షుడు, రాష్ట్ర చెరకు రైతు సంఘం

## మరణం
నారాయణ రెడ్డి అనారోగ్యంతో నిజామాబాదులోని మెడికవర్‌ ఆస్పత్రిలో చికిత్స పొందుతూ 2020, ఫిబ్రవరి 2న మరణించాడు.

## మూలాలు

వర్గం:1931 జననాలు
వర్గం:2020 మరణాలు
వర్గం:4వ లోక్‌సభ సభ్యులు
వర్గం:నిజామాబాదు జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:నిజామాబాదు జిల్లా నుండి ఎన్నికైన ఆంధ్రప్రదేశ్ మహిళా శాసన సభ్యులు
వర్గం:నిజామాబాదు జిల్లా నుండి ఎన్నికైన లోక్‌సభ సభ్యులు
వర్గం:నిజామాబాదు జిల్లా నుండి ఎన్నికైన శాసన సభ్యులు
వర్గం:నిజామాబాదు జిల్లా న్యాయవాదులు
వర్గం:నిజామాబాదు జిల్లా రాజకీయ నాయకులు
వర్గం:నిజామాబాదు జిల్లా వ్యక్తులు
వర్గం:తెలంగాణ ఉద్యమకారులు
అపరాధి (1984 సినిమా)

**అపరాధి** భార్గవ్ ఆర్ట్ ప్రొడక్షన్స్ పతాకంపై ఎస్. గోపాలరెడ్డి నిర్మించాడు.ఈ సినిమా 1984, మార్చి 9న విడుదలయ్యింది.
## నటీనటులు
* సుమన్
* సుహాసిని
* మోహన్ బాబు
* గిరిబాబు
* సుత్తివేలు
* ధమ్‌
* బిందు ఘోష్
* కల్పనారాయ్
* జయమాలిని
* గొల్లపూడి మారుతీరావు
* బాలాజీ
* సుత్తి వీరభద్రరావు
* కె.కె.శర్మ
* చిట్టిబాబు
* హీరా
* అనూరాధ
* టెలిఫోన్ సత్యనారాయణ
* మదన్ మోహన్
* సి.హెచ్.కృష్ణమూర్తి
* మోదుకూరి సత్యం

## సాంకేతికవర్గం
* దర్శకత్వం: పి. సాంబశివరావు
* సంగీతం: జె.వి.రాఘవులు
* కళ: కొండపనేని రామలింగేశ్వరరావు

## పాటలు
ఈ సినిమాకు జె.వి.రాఘవులు సంగీతం కూర్చాడు. 

## మూలాలు

## బయటిలింకులు

వర్గం:జయమాలిని నటించిన సినిమాలు
వర్గం:జె.వి.రాఘవులు సంగీతం అందించిన సినిమాలు
I

**I** లేదా **i** (ఉచ్ఛారణ: **ఐ**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 9 వ అక్షరం, మూడవ అచ్చు అక్షరం. I ని బహువచనంగా పలుకునప్పుడు ఆంగ్లంలో ఐఇస్ అని, తెలుగులో "ఐ"లు అని పలుకుతారు.

## మూలాలు

వర్గం:లాటిన్ అక్షరమాల
కొమ్మారెడ్డి సురేందర్‌రెడ్డి

**కొమ్మారెడ్డి సురేందర్‌ రెడ్డి** తెలంగాణ రాష్ట్రంకు చెందిన రాజకీయ నాయకుడు. ఆయన గతంలో ఉమ్మడి ఆంధ్రప్రదేశ్ లో అటవీ, పశుసంవర్ధక శాఖ మంత్రిగా భాద్యతలు నిర్వహించాడు.

## జీవిత విషయాలు
సురేందర్‌రెడ్డి 1944లో మేడ్చెల్-మల్కాజ్‌గిరి జిల్లా, ఘటకేసర్ మండలం,  కొర్రేముల్ గ్రామంలో జన్మించాడు. నాలుగు సంవత్సరాల క్రితం సురేందర్ రెడ్డి భార్య చనిపోయింది. పెద్దకూతురు విదేశాల్లో స్థిరపడింది, చిన్నకూతురు విదేశాల నుంచి వచ్చి మాదాపూర్‌లో ఉంటున్నది.

## రాజకీయ నేపథ్యం
కొమ్మారెడ్డి సురేందర్‌రెడ్డి తొలిసారిగా 1981లో కొర్రెముల సర్పంచ్‌గా ఎన్నికయ్యాడు. 1982లో ఎన్టీరామారావు స్థాపించిన తెలుగుదేశం పార్టీలో చేరాడు. 1985లో జరిగిన ఆంధ్రప్రదేశ్ శాసనసభ ఎన్నికలు (1985)లో టీడీపీ టికెట్‌పై  మేడ్చల్ శాసనసభ నియోజకవర్గం నుండి పోటిచేసి భారత జాతీయ కాంగ్రెస్ అభ్యర్థి జి. సంజీవ రెడ్డిపై 24,993 ఓట్ల తేడాతో గెలుపొంది తొలిసారి అసెంబ్లీలోకి అడుగుపెట్టాడు. 1985లో తొలిసారిగా ఎన్టీఆర్‌ మంత్రివర్గంలో అటవీ, పశుసంవర్ధక శాఖ మంత్రిగా పనిచేశాడు. 1989లో జరిగిన ఆంధ్రప్రదేశ్ శాసనసభ ఎన్నికలు (1989)లో టీడీపీ టికెట్‌పై పోటిచేసి భారత జాతీయ కాంగ్రెస్ అభ్యర్థి సింగిరెడ్డి ఉమావెంకట్రాంరెడ్డి చేతిలో 20,823 ఓట్లతో ఓడిపోయాడు. 2001లో కెసీఆర్ స్థాపించిన తెలంగాణ రాష్ట్ర సమితిలో వ్యవస్థాపక సభ్యుడిగా, పార్టీ ప్రధాన కార్యదర్శిగా పనిచేశాడు. 2004లో జరిగిన ఆంధ్రప్రదేశ్ శాసనసభ ఎన్నికలు (2004)లో తెలంగాణ రాష్ట్ర సమితి టికెట్‌పై పోటిచేసి టీడీపీ అభ్యర్థి టి.దేవేందర్ గౌడ్ చేతిలో 25,707 ఓట్లతో ఓడిపోయాడు. అనంతరం టిఆర్ఎస్ పార్టీకి రాజీనామా చేసి భారతీయ జనతా పార్టీలో చేరాడు.

## మరణం
దీర్ఘకాలికవ్యాధితో బాధపడుతున్న సురేందర్‌రెడ్డి యశోద ఆసుపత్రిలో చికిత్సపొందుతూ 2020, ఫిబ్రవరి 2 ఆదివారంనాడు మరణించాడు.

## మూలాలు

వర్గం:1944 జననాలు
వర్గం:2020 మరణాలు
వర్గం:మేడ్చల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మేడ్చల్ జిల్లా నుండి ఎన్నికైన శాసన సభ్యులు
వర్గం:మేడ్చల్ జిల్లా రాజకీయ నాయకులు
వర్గం:మేడ్చల్ జిల్లా వ్యక్తులు
వర్గం:పార్టీలు ఫిరాయించిన రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
జాను (2020 సినిమా)

జాను ఒక తెలుగు ప్రేమ కథా చిత్రం. ఇది తమిళంలో వచ్చిన '96 చిత్రానికి రీమేక్. మాతృకను తెరకెక్కించిన దర్శకుడు సి. ప్రేమ్ కుమారే తెలుగులోనూ దర్శకత్వం వహించారు. దిల్ రాజు "శ్రీ వేంకటేశ్వర క్రియేషన్స్ బ్యానర్" పై నిర్మించిన ఈ చిత్రంలో శర్వానంద్, సమంత కథానాయకానాయికలుగా నటించారు. గోవింద్ వసంత సంగీతం అందించిన ఈ చిత్రాన్ని 2020 ఫిబ్రవరి 7న ప్రపంచవ్యాప్తంగా విడుదల చేశారు. శర్వానంద్, సమంతల నటన ఆకట్టుకోవడంతో ఈ చిత్రం ప్రేక్షకుల వద్ద మంచి ప్రశంసలు పొందింది. 

## రీమేక్ చిత్రం
తమిళ సంచలనం సృష్టించిన క్లాసిక్‌ సినిమా ‘96’. ఈ సినిమా మంచి విజయాన్ని సొంతం చేసుకోవటంతో కన్నడలో ‘99’గా రీమేక్ అయింది. దీంతో నిర్మాత దిల్‌ రాజు ఈ సినిమాను తెలుగలో రీమేక్ చేయాలనుకున్నారు.

## కథ
కే.రామచంద్రన్‌ (శర్వానంద్‌) ట్రావెల్‌ ఫొటోగ్రాఫర్‌. ఓ జర్నీలో చిన్నప్పుడు తను పుట్టి పెరిగిన ఊరికి వెళతాడు. అక్కడ ఒక్కొక్కటిగా చిన్ననాటి జ్ఞాపకాలను గుర్తుకు తెచ్చుకుంటాడు. అలా తను చదువుకున్న స్కూల్‌ దగ్గరకు చేరుకుంటాడు. ఆ సమయంలోనే తొలిప్రేమ జ్ఞాపకాలు అతడి కళ్లముందు మెదులుతాయి. జానకీ దేవీ (సమంత)తో ప్రేమలో పడటం.ఆమెతో గడిపిన మధుర క్షణాలు.విడిపోవటం! అన్నీ గుర్తుకు వస్తాయి. ఆ తర్వాత చోటుచేసుకునే కొన్ని పరిణామాలతో దాదాపు 17 సంవత్సరాల తర్వాత స్కూల్‌ ఫ్రెండ్స్‌ ఏర్పాటు చేసిన గెట్‌ టు గెదర్‌ పార్టీలో ఇద్దరూ కలుస్తారు. ఇంతకీ ఆ ఇద్దరు ఎందుకు విడిపోయారు? సుదీర్ఘకాలం తర్వాత కలుసుకున్న ఓ ప్రేమ జంట మదిలో మెదిలే భావాలేంటి? అన్నదే మిగతా కథ.

## తారాగణం
*శర్వానంద్
*సమంతా అక్కినేని
*వర్ష బొల్లమ్మ
*వెన్నెలా కిషోర్
*రఘు బాబు
*శరణ్య ప్రదీప్
*గౌరీ జి. కిషన్

## పాటల జాబితా
*ది లైఫ్ రామ్, రచన: సిరివెన్నెల సీతారామశాస్త్రి, గానం. ప్రదీప్ కుమార్ 
*ప్రణం, రచన: శ్రీమణి , గానం. చిన్మయి , గౌతమ్ భరద్వాజ్ 
*ఊహలే , రచన: శ్రీమణి, గానం.చిన్మయి, గోవింద్ వసంత
*నీ కలే కలి , రచన: శ్రీమణి, గానం.బ్రిందా
*ఇంతేనా, రచన: శ్రీమణి , గానం.చిన్మయి
*కొమ్మ వీడి , రచన: శ్రీమణి, గానం. చిన్మయి, గోవింద్ వసంత 
*అనంతం , రచన: శ్రీమణి, గానం. చిన్మయి, గోవింద్ వసంత.

## మూలాలు

వర్గం:2020 తెలుగు సినిమాలు
వర్గం:రీమేక్ సినిమాలు
వర్గం:సమంత నటించిన సినిమాలు
J

**J** లేదా **j** (ఉచ్ఛారణ: **జె**) అనేది ఆధునిక ఆంగ్ల వర్ణమాల, ISO ప్రాథమిక లాటిన్ వర్ణమాల యొక్క 10 వ అక్షరం.J ని బహువచనంగా పలుకునప్పుడు ఆంగ్లంలో జేస్స్ అని, తెలుగులో "జె"లు అని పలుకుతారు. ఇది K అక్షరానికి ముందు, I అక్షరం తరువాత వస్తుంది (I J K). ఈ అక్షరం 16 వ శతాబ్దం వరకు రోమన్ నాగరికతలో ఉపయోగించబడలేదు.

## జె యొక్క ప్రింటింగ్ అక్షరాలు
J - పెద్ద అక్షరం (క్యాపిటల్ లెటర్) 
j - చిన్న అక్షరం (లోవర్ కేస్ లెటర్) 

## మూలాలు

వర్గం:లాటిన్ అక్షరమాల
మీకు మీరే మాకు మేమే

**మీకు మీరే మాకు మేమే** 2016, జూన్ 17న విడుదలైన తెలుగు చలనచిత్రం. హుస్సేన్ షా కిరణ్ దర్శకత్వం వహించిన ఈ చిత్రంలో తరుణ్ శెట్టి, అవంతిక మిశ్రా, కిరీటి దామరాజు తదితరులు నటించగా, శ్రవణ్ భరధ్వాజ్ సంగీతం అందించాడు. మిస్సమ్మ సినిమాలోని ఒక సన్నివేశం స్ఫూర్తితో ఈ సినిమా కథ రూపొందించడంతోపాటు, ఆ సినిమాలోని ఒక పాట మొదటి పదాలను సినిమా పేరుగా పెట్టారు.

## కథా సారాంశం
జీవితంలో లక్ష్యం అంటూ లేకుండా అల్లరిగా తిరిగే ఆది (తరుణ్ శెట్టి), జీవితంపై పూర్తి క్లారిటీ ఉన్న ప్రియా (అవంతిక) ప్రేమించుకుంటారు. కొన్నాళ్ళపాటు సంతోషంగా సాగిన ప్రేమ కొద్దికొద్దిగా బోర్ కొడుతుండడంతో ఆరు నెలలు దూరంగా ఉండాలని నిర్ణయించుకుంటారు. ఆ తరువాత ఏం జరిగిందనేది మిగతా కథ.

## నటవర్గం
* తరుణ్ శెట్టి (ఆది)
* అవంతిక మిశ్రా (ప్రియ)
* స్వరాజ్ రెబ్బప్రగడ (ప్రియ తండ్రి)
* కిరీటి దామరాజు 
* జెన్ని హని
* భరణ్ కుమార్

## సాంకేతికవర్గం
* రచన, దర్శకత్వం: హుస్సేన్ షా కిరణ్
* నిర్మాణ సంస్థ: నాకామా ప్లానేట్ గ్రీన్ స్టూడియోస్
* సంగీతం: శ్రవణ్ భరధ్వాజ్
* ఛాయాగ్రహణం: సూర్య వినయ్
* కూర్పు: మార్తాండ్ కె. వెంకటేష్

## రేటింగ్
* టైమ్స్ ఆఫ్ ఇండియా - 2.5/5
* ఆంధ్రప్రభ - 1.5/5
* 123 తెలుగు - 2.75/5

## మూలాలు

## ఇతర లంకెలు
* 

వర్గం:2016 తెలుగు సినిమాలు
వర్గం:తెలుగు ప్రేమకథా సినిమాలు
నగరం గ్యాస్ పేలుడు (2014)

2014 జూన్ 27 లో ఈ ప్రమాదం జరిగింది.గ్యాస్ అథారిటీ ఆఫ్ ఇండియా లిమిటెడ్ (గెయిల్) గ్యాస్ పైప్‌లైన్ లిక్ అవ్వడం తో భారీ అగ్నిప్రమాదం జరిగింది.ఆంధ్రప్రదేశ్‌లోని తూర్పు గోదావరి జిల్లాలోని నగరం వద్ద ఈ పేలుడు  అగ్నిప్రమాదం జరిగింది. 

## ప్రమాద బాధితులు
ఈ ప్రమాదంలో సుమారు 18 మంది మరణించారు. 40 మందికి పైగా గాయపడ్డారు. క్షతగాత్రులను అమలాపురం, కాకినాడ పట్టణాల్లోని ఆసుపత్రులకు తరలించారు.

## మూలాలు

వర్గం:తూర్పు గోదావరి జిల్లా
వర్గం:ప్రమాదాలు
వర్గం:సంఘటనలు
రామసుబ్బరాయ కవి

**రామసుబ్బరాయ కవి** కలకత్తాలో స్నేహలతా కవితా సంఘం స్థాపించి 200కు పైగా పుస్తకాలను ప్రచురించిన వ్యక్తి.
## జీవిత విశేషాలు
వాజపేయాజుల రామసుబ్బరాయ కవి 1895 అక్టోబర్ 10న పశ్చిమ గోదావరి జిల్లా, పేకేరు గ్రామంలో జన్మించాడు. ఇతడు రాజమహేంద్రవరంలోని కందుకూరి వీరేశలింగం హైస్కూలులో స్కూల్ ఫైనల్ పూర్తి చేశాడు. తరువాత కలకత్తాలో డిగ్రీని, రాజమండ్రిలో బి.ఇడి. పూర్తి చేశాడు. తిరుపతి వెంకట కవులలో ఒకరైన చెళ్లపిళ్ల వేంకటశాస్త్రి ఇతని గురువు. ఇతడు కలకత్తాలోని కివేట్ చంద్ర ఇన్‌స్టిట్యూట్‌లో ట్యూటర్‌గా పనిచేశాడు. ఇతడు మెట్రిక్యులేషన్ విద్యార్థులకు ఇంగ్లీషుతో పాటు పాళీ భాషను నేర్పించాడు. చిలుకూరి నారాయణరావుకు ఇతడు పాళీభాషను నేర్పాడు. తరువాత తేలప్రోలు జమీందారు రాజా శోభనాద్రి అప్పారావు కుమారుడు రాజా విజయ అప్పారావుకు చదువు చెప్పేందుకు ఆ సంస్థానంలో కొలువుకు కుదిరాడు. అక్కడ ఇతనికి జటప్రోలు రాజు సురభి వెంకటలక్ష్మణరావుతో పరిచయం అయ్యింది. జటప్రోలు రాజు ఆహ్వానంపై జటప్రోలు ఆస్థాన కవిగా నియమించబడ్డాడు. జటప్రోలు ఆస్థాన కవిగా ఉంటూనే కొల్లాపూర్ హైస్కూలులో ఆంధ్రోపాధ్యాయుడిగా 32 సంవత్సరాలు పనిచేశాడు. 

## సాహిత్యసేవ
ఇతనికి చిన్నతనం నుండే కవిత్వం వ్రాయడం అబ్బింది. కలకత్తాలో చదువుకునే రోజుల్లో స్నేహలతా కవితా సంఘం స్థాపించాడు. ఒక తెలుగువాడు ఆంధ్రేతర ప్రాంతంలో ఒక కవితా సంఘాన్ని ప్రారంభించి సాహిత్యసేవ చేయడం విశేషం. ఇతడు కవులను, కవయిత్రులను ప్రోత్సహిస్తూ స్నేహలతా కవితా సంఘం ద్వారా 200కు పైగా పుస్తకాలను ప్రచురించాడు. ఇతడు స్వయంగా నూటయాభైకి పైగా రచనలు చేశాడు. ఇతడు 1931లో రెడ్‌లెటర్స్ అనే లిఖిత పత్రికను ప్రారంభించి అందులో పద్యరూప లేఖలను నిరంతరాయంగా ప్రకటించాడు. ఈ లేఖలలో ఇతడు ఆశీర్వదిస్తూ వ్రాసిన లేఖలు, అభినందిస్తూ వ్రాసిన లేఖలు, స్నేహపూర్వక లేఖలు, తత్వజ్ఞానంతో కూడిన లేఖలు అనేకం ఉన్నాయి. ఇతడు శతకాలు, తారావళి, అష్టకాలు వంటి ప్రక్రియలలో నూత్న ఒరవడి సృష్టించాడు. ఇతను వ్రాసిన గ్రంథాలలో పేరెన్నిక గన్నది **ప్రసన్నభారతం**. ఈ కావ్యం జ్ఞానపీఠ పురస్కారానికి పరిశీలింపబడింది.
### రచనలు
ఇతని రచనలలో కొన్ని
* ప్రసన్నభారతం
* శ్రీ రాజా వేంకటకృష్ణారావు బహద్దరు వారి జీవితము
* సీతాకల్యాణము (వేంకటనారాయణ కవితో కలిసి)
* కాశీయాత్ర (వేంకటనారాయణ కవితో కలిసి)
* సురభిలక్ష్మి
* దేవిప్రసన్నం
* లక్ష్మీశతకం
* ఆరోగ్య వేంకటేశ్వర శతకం 
* రామకోటేశ్వర తారావళి 
* మదనగోపాలాష్టకం

## సన్మానాలు, బిరుదులు
సాహిత్యాన్ని జీవితంగా మలుచుకున్న రామసుబ్బరాయకవి కొల్లాపూర్ సంస్థానంతో పాటు, వనపర్తి, గద్వాల, ఆత్మకూర్, జడ్చర్ల, గోపాల్‌పేట, మహబూబ్‌నగర్, కొవ్వూరు, తాడేపల్లిగూడెం మొదలైన ప్రాంతాలలో ఘన సన్మానాలను అందుకున్నాడు. 1954, 1964, 1968లలో బొంబాయి ఆంధ్రమహాసభ ఇతడిని సత్కరించింది. 1964లో కలకత్తా ఆంధ్రా అసోసియేషన్ పక్షాన బెంగాల్ రాష్ట్ర ముఖ్యమంత్రి ఇతడిని సన్మానించాడు. ఇతనికి *కవివీర*, *కవిరత్న*, *సాహిత్యస్థాపక*, *కవిజనారాధ్య*, *ఆర్షవిద్యావిభూషణ* మొదలైన బిరుదులు వరించాయి.

## మరణం
**రాసురాట్కవి**గా సాహిత్యలోకంలో పేరుగాంచిన వాజపేయయాజుల రామసుబ్బరాయ కవి 1982, జూన్ 18న మరణించాడు.
## బయటి లింకులు
* అక్షరపుష్పాల స్నేహలత

## మూలాలు

వర్గం:తెలుగు కవులు
వర్గం:ప్రచురణకర్తలు
వర్గం:1895 జననాలు
వర్గం:1982 మరణాలు
వర్గం:ఆస్థాన కవులు
వర్గం:పశ్చిమ గోదావరి జిల్లా కవులు
వర్గం:మహబూబ్ నగర్ జిల్లా కవులు
వర్గం:అధ్యాపకులు
ఆకాంక్ష సింగ్ (నటి)

**ఆకాంక్ష సింగ్** భారతీయ చలనచిత్ర నటి, గాయని, రచయిత్రి, ఫిజియోదెరపిస్ట్ (physical therapist|physiotherapist). 

నా బోలె తుం నా కుచ్ కహ (Na Bole Tum Na Maine Kuch Kaha) గుల్మొహర్ గ్రంధ్ (Gulmohar Grand) అనే టెలివిజన్ ధారావాహికల ద్వారా ఆమె పరిచయం జరిగి పేరు పొందినది. ఆమె సుమారు పది నాటకప్రదర్శనలలో నటించింది. ఆమె తల్లి కూడా నాటకరంగ నటిగా గుర్తింపు పొందినది.

2018లో ఆమె సైమా (South Indian International Movie Awards|SIIMA) నుండి మళ్ళీరావా సినిమాకు గాను ఉత్తమనటిగా అవార్డుపొందినది.

## బాల్యం, విద్య
పుట్టిపెరిగినది రాజస్థాన్ లోని జైపూర్లో, ఆకాంక్ష నటిగా హిందీ టీవీ తెరపై నాభోలె నా కుచ్ కహ లో ఇద్దరు పిల్లల విధవ తల్లిగా నటించింది. 

తరువాత గుల్మొహర్ గ్రంధ్ లో ప్రయోక్త/నాయకిగా నటించింది. ఇది భాగాలుగా కల బ్రిటన్ యొక్క అత్యధిక ప్రజాధరణ పొందిన కార్యక్రమం. తదుపరి ఆమె 2017 లోతెలుగు చిత్రం మళ్ళీరావేలో కథానాయకిగా నటించింది. తదుపరి దేవదాస్ అనే తెలుగు చిత్రం, పహిల్వాన్ అనే కన్నడ చిత్రాల్లో నటించింది.

## సినిమాలు

### టెలివిజన్

## అవార్డులు, నామినేషన్లు

## మూలాలు

## బయటి లింకులు
*
*
*
ఎం. కె. సుగంబాబు

**ఎం. కె. సుగంబాబు** తెలుగు రచయిత, జర్నలిస్టు.  అతను  పలు చలన చిత్రాలకు దర్శకుడిగా, రచయితగా వ్యవహరించాడు.  అతను 9 సంపుటాల  కవిత్వాన్ని, 3 సంపుటాల ఇతర రచనలను చేసాడు. రెండు డాక్యుమెంటరీలకు దర్శకత్వం వహించాడు. అతను రాసిన గురజాడ  జీవిత విశేషాలతో కూడిన "అస్తమించిన సూర్యుడు" కు బంగారు నంది పురస్కారం లభించింది. 

## జీవిత విశేషాలు
 
గుంటూరు జిల్లా గుంటూరు పట్టణంలో 1944 ఏప్రిల్‌ 1 న సకినాబీబి, ఫరీద్‌ఖాన్ దంపతులకు సుగం బాబు జన్మించారు. ఆయనకు తల్లితండ్రులు పెట్టిన పేరు మహబూబ్‌ ఖాన్‌ కాగా అదికాస్తా "సుగంబాబు" గా పేరు స్థిరపడింది. తాడికొండలోని ఎస్. వి. వి. ఉన్నత పాఠశాలలో పదవతరగతి వరకు విద్యాభ్యాసం చేశారు. ఆంధ్రా క్రిస్టియన్ కళాశాలలో 1964 లో డిగ్రీ పూర్తి చేసుకున్నారు. బి.ఏ (తెలుగు) చదివారు. ప్రముఖ ఆంగ్ల దినపత్రిక డక్కన్ క్రానికల్ లో 1978లో ఉద్యోగంలో చేరారు. 1999 వరకు అదే పత్రికలో పనిచేశారు. రచయితగా, జర్నలిస్టుగా, దర్శకునిగా, మాటల రచయితగా బహుముఖ ప్రజ్ఞను ప్రదర్శించారు. తెలుగు సాహిత్యంలో పైగంబర కవుల్లో ఒకరిగా ప్రత్యేక స్థానం పొందారు.    

### రచనా వ్యాసంగం
1963 డిసెంబర్‌లో 'భారతి' మాసపత్రికలో  'మట్టీ బొమ్మ' కవిత ప్రచురణతో ఆయన  రచనా వ్యాసంగం ఆరంభం అయింది. అప్పటినుండి వివిధ పత్రికల్లో, సంకలనాల్లో కవితలు, కథానికలు, సాహిత్య వ్యాసాలు రాశారు. తెలుగు సాహిత్యంలో 'రెక్కలు' అనే నూతన కవితా ప్రక్రియను 2003లో ప్రారంభించి ఐదుఎడిషన్లు వెలువరించారు.  తొలిసారిగా హిబ్రూ విశ్వవిద్యాలయం (ఇజ్రాయిల్‌) కు చెందిన ఆచార్య సుర్మన్‌ డేవిస్‌ ఆంగ్ల భాషలో 'వింగ్స్' పేరిట వాటిని అనువదించి వెలువరించినప్పటి నుండి తెలుగులోనే కాకుండా జాతీయ స్థాయిలో 'రెక్కలు' ప్రక్రియ పాఠకాదరణ పొందింది. అది కన్నడం, హిందీ భాషా సాహిత్యంలో ప్రత్యేక స్థానం సంపాదించుకుంది. ‘మయూరి’ వీక్లీలో ‘ప్రముఖుల పేజీ’ పేరుతో శీర్షిక నిర్వహించారు. పాతతరం కవులపై  ఈ శీర్షికలో రాశారు.     

తొలిరోజుల్లో మనసు కవి ఆత్రేయ దగ్గర, ప్రముఖ నిర్మాత ఎం. ఎస్. రెడ్డి దగ్గర పనిచేశారు. కొన్ని సినిమాలకు మాటలు రచయితగానూ, దర్శకత్వ శాఖలోనూ పనిచేశారు. ఆయన రాసిన గ్రంథాలలో  'సూరీడు' ఆయనకు ఖ్యాతి తెచ్చిపెట్టింది. గురజాడ జీవిత విశేషాలతో కూడిన ‘అస్తమించిన సూర్యుడు’ డాక్యుమెంటరీకి సుగమ్ బాబును ఆంధ్రప్రదేశ్ ప్రభుత్వం 1985లో  బంగారు నందితో సత్కరించింది.      

#### అస్తమయం
సుగంబాబు 2022 అక్టోబరు 18వ తేదీన అస్తమించారు.    

## రచనలు

* చరలో సెలయేరు (1968) 
*విప్లవం (1969)
*పైగంబర కవులు (1971)
*సూరీడు (పాటల పుస్తకం, 1971)
*లెనిన్‌...లెనిన్‌ (1984)
*రెక్కలు (2003)
*కొత్తనీరు రెక్కలు

## "రెక్కలు" కవితా ప్రక్రియ
ఈ ప్రక్రియ 20 వ దశకం నుండి ప్రాధాన్యత సంతరించుకుంది. దీనిని సుగం బాబు  రూపకల్పన చేశాడు.  ఈ ప్రక్రియలో 

# అక్షరాల నియమం లేదు .
# ఆరు వరసలు ఉండాలి. 
# మొదటి నాలుగు వరుసల్లో స్టేట్ మెంట్ చెప్పాలి . చివరి రెండు వరుసలూ పై స్టేట్ మెంట్ ని ఉన్నతీకరించి ఎగిరేటట్టు చేయాలి. అవే రెక్కలు అన్నమాట. 
# తాత్విక విషయాలకు ప్రాధాన్యత నివ్వాలి.

### ఉదాహరణ

నిన్ను నీవు
ప్రశ్నించుకో
ఎదుటి వానిలో
దర్శించుకో !

ఆత్మజ్ఞానం
దైవ సమానం !

పి. లక్ష్మణ్ రావ్
## మరణం
ఎం.కె. సుగంబాబు 2022 అక్టోబర్ 18న మరణించాడు.

## మూలాలు

వర్గం:గుంటూరు జిల్లా రచయితలు
వర్గం:1944 జననాలు
వర్గం:జీవిస్తున్న ప్రజలు
L

**L** లేదా **l** (ఉచ్ఛారణ: **ఎల్**) అనేది ఆధునిక ఆంగ్ల e edవర్ణమాల, ISO ప్రాథమిక లాటిన్ వర్ణమాల యొక్క 12 వ అక్షరం.L ని బహువచనంగా పలుకునప్పుడు ఆంగ్లంలో యల్స్ అని, తెలుగులో "యల్లు"లు అని పలుకుతారు. ఇది K అక్షరానికి తరువాత, M అక్షరమునకు ముందు వస్తుంది (K L M).
## L యొక్క ప్రింటింగ్ అక్షరాలు
L - పెద్ద అక్షరం (క్యాపిటల్ లెటర్) 
i - చిన్న అక్షరం (లోవర్ కేస్ లెటర్) 

## మూలాలు

వర్గం:లాటిన్ అక్షరమాల
దళవాయి చలపతిరావు

**దళవాయి చలపతి రావు** అనంతపూర్ జిల్లాకు చెందిన తోలు తోలుబొమ్మలాట  కళాకారుడు.  తోలుబొమ్మలాట కళలో చేసిన కృషికి 2020 లో అతనికి ప్రతిష్టాత్మక పద్మశ్రీ పురస్కారం      లభించింది. 

## వ్యక్తిగత జీవితం
అతను ధర్మవరం మండలంలోని నిమ్మలకుంత  గ్రామంలో నివసిస్తున్నాడు.  అతను తన పదేళ్ల వయసులో తోలుబొమ్మలాట ప్రారంభించాడు. ఆరు దశాబ్దాలుగా తోలుబొమ్మల తయారీ, తోలుబొమ్మల ప్రదర్శనలో ఆయన నిమగ్నమయ్యాడు.  1988 లో అతను తన కళకు జాతీయ పురస్కారాన్ని   అందుకున్నాడు. అతను 2016 లో కళారత్న పురస్కారాన్ని కూడా అందుకున్నాడు. తొలుబొమ్మల తయారీ, ప్రదర్శనలో యువతకు ఆయన శిక్షణనిస్తున్నాడు.

## పురస్కారాలు
* పద్మశ్రీ పురస్కారం - భారత ప్రభుత్వం, (పద్మ పురస్కార గ్రహీతల జాబితా - 2020), 26 జనవరి, 2020

## మూలాలు

వర్గం:జీవిస్తున్న ప్రజలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
కాళోజీ రామేశ్వరరావు

కాళోజీ రామేశ్వరరావు ఉర్దూ కవి, ప్రజా సేవకుడు.
## జీవిత విశేషాలు
ఇతడు పాలమూరు జిల్లా (నేటి వనపర్తి జిల్లా) అల్వాల్ గ్రామంలో 1908, జూన్ 22న రమాబాయమ్మ, కాళోజీ రంగారావు దంపతులకు జన్మించాడు. ఇతని విద్యాభ్యాసం మడికొండ, హనుమకొండ, వరంగల్ తదితర ప్రాంతాలలో జరిగింది. ఇతడు వకాలత్ పట్టా పుచ్చుకుని వరంగల్ పట్టణంలో ప్రాక్టీసు చేసి గొప్ప క్రిమినల్ లాయర్‌గా పేరు గడించాడు. ఇతడికి తెలుగు, హిందీ, ఉర్దూ, ఇంగ్లీషు భాషలలో గొప్ప పండితుడు. ఈ భాషలే కాక ఇతడికి పార్సీ, అరబ్బీ భాషలలో కూడా ప్రవేశం ఉంది. ఇతడు స్వాతంత్రోద్యమ పోరాటంలో కవిగా, న్యాయవాదిగా తన వంతు కర్తవ్యాన్ని నిర్వరించాడు. బందగీకి, ఇస్నూరు దొరకు మధ్య నడిచిన కేసులో బందగి పక్షాన వాదించి గెలిపించాడు. ఇతడు రాజకీయంగా మొదటి నుండి కాంగ్రెస్ పార్టీ అభిమాని. బూర్గుల రామకృష్ణారావు, మాడపాటి హనుమంతరావు, సురవరం ప్రతాపరెడ్డి, పి.వి.నరసింహారావు వంటి వారు ఇతడంటే ఎంతో అభిమానం చూపేవారు. 
## ఉర్దూ కవిత్వం
ఇతడు **షాద్** పేరుతో అద్భుతమైన ఉర్దూ కవిత్వాన్ని వ్రాశాడు. ఇతడు వ్రాసిన గజళ్ళు ఢిల్లీ, కాశ్మీర్ వంటి ప్రాంతాలలో అక్కడి రేడియోలు ప్రసారం చేశాయి. ఇతని ఆధ్వర్యంలో అనేక ముషాయిరాలు జరిగాయి. ఇతడు ఉర్దూలో వందలాది గజళ్ళు, కవితలు వ్రాశాడు. ఇతని కవితలు కొన్ని తెలుగులోనికి దేవులపల్లి సుదర్శనరావు చేత అనువదించబడ్డాయి. ఇతని కవితలు సియాసత్ వంటి పత్రికలలో ప్రచురితమయ్యాయి. ఇతడు రాసిన కొన్ని ఉర్దూ కవితలు కలామే షాద్, కాయానా తేషాద్ (అవ్వల్ దువ్వల్) పేరుతో పుస్తకంగా వెలువడ్డాయి. ఇతడి హిందీ కవితలు గుణ్‌గాన్ పేరుతో అచ్చయ్యాయి. 
## పురస్కారాలు
ఇతని సహస్ర చంద్రోదయ ఉత్సవం పేర్వారం జగన్నాథం ఆధ్వర్యంలో ఘనంగా జరిగాయి. రామేశ్వరరావు సాహిత్యాన్ని మెచ్చుకుని అప్పటి ఉపరాష్ట్రపతి హిదయతుల్లా గారి చేతుల మీదుగా సత్కారాన్ని అందుకున్నాడు. వి.ఆర్.విద్యార్థి వ్రాసిన పలవరింత అనే కవితా సంపుటి ఈయనకు అంకితం చేశాడు.

## మరణం
ఇతడు హన్మకొండలోని తన స్వగృహంలో 1996, నవంబరు 11న కన్నుమూశాడు.
## మూలాలు

వర్గం:న్యాయవాదులు
వర్గం:ఉర్దూ కవులు
వర్గం:తెలుగు కవులు
వర్గం:తెలంగాణ కవులు
వర్గం:1908 జననాలు
వర్గం:1996 మరణాలు
శాతవాహనుల నుండి కాకతీయుల వరకు తెలంగాణ (పుస్తకం)

**శాతవాహనుల నుండి కాకతీయుల వరకు తెలంగాణ** తెలంగాణ సాహిత్య అకాడమీ ప్రచురించిన తొలి పుస్తకం. శాతవాహనుల కాలం నుండి కాకతీయుల కాలం వరకుగల  తెలంగాణ చరిత్ర, భాష, సంస్కృతి, సాహిత్యం గురించి ఇందులో రాయబడింది.

## సంపాదకవర్గం
* గౌరవ సంపాదకులు: నందిని సిధారెడ్డి
* సంపాదకులు: ఆచార్య జి. అరుణ కుమారి, డా. మల్లెగోడ గంగాప్రసాద్

## రూపకల్పన
2017లో ఏర్పడిన తెలంగాణ సాహిత్య అకాడమీ తెలంగాణ సాహిత్య పరిశోధనకు, అధ్యయనానికి అనేక కృషి చేస్తుంది. అందులో భాగంగా మొదటగా శాతవాహనుల నుండి కాకతీయుల వరకు గల భాష, సాహిత్యం, చరిత్ర, సంస్కృతి వంటి అంశాలపై *శాతవాహనుల నుండి కాకతీయుల వరకు తెలంగాణ* అనే పేరిట వారధి అసోసియేషన్, హైదరాబాదు కేంద్రీయ విశ్వవిద్యాలయ అధ్యాపకుల సహకారంతో 2017 అక్టోబరు 27, 28 తేదీల్లో జాతీయ సదస్సు నిర్వహించబడింది. ఆ సదస్సులో వక్తలు సమర్పించిన పరిశోధనాపత్రాలతో ఈ పుస్తకం ప్రచురితమయింది.

## విషయసూచిక
# శాతవాహనులు ముందు తెలంగాణ చరిత్ర (కె.ఎస్.బి. కేశవ)
# శాతవాహన సామ్రాజ్య ప్రారంభ దశ - తెలంగాణ మూలాలు (డా. అవధానం ఉమామహేశ్వర శాస్త్రి)
# శాతవాహనుల నుండి కాకతీయుల వరకు తెలంగాణ (డా. డి. రాజారెడ్డి)
# తెలంగాణలో ఛందోవికాస దశలు (నడుపల్లి శ్రీరామరాజు)
# తెలుగుకు పుట్టినిల్లు తెలంగాణం (డా. సంగనభట్ల నర్సయ్య)
# తెలంగాణలో తెలుగు లిపి, పదజాల వికాసం (డా. వై. రెడ్డి శ్యామల)
# తెలంగాణలో శైవమతం (డి. వెంకటరామయ్య)
# తెలంగాణ చరిత్ర - సంస్కృతి (శ్రీరామోజు హరగోపాల్)
# తెలంగాణలో సంస్కృత సాహిత్య వికాసం (డా. ముదిగంటి సుజాతారెడ్డి)
# ఇక్ష్వాకుల కాలం లో తెలంగాణ (డా. ఈమని శివనాగిరెడ్డి)
# విష్ణుకుండినులు - తెలంగాణ (డా. భిన్సూరి మనోహరి)
# పాల్కురికి సోమనకు ముందున్న తెలంగాణ తెలుగు కవులు (డా. మల్లెగోడ గంగాప్రసాద్)
# తమిళ సంగసాహిత్యంలో సాతవాహనుల, కాకతీయుల ప్రస్తావన (ఆచార్య ఎస్. జయప్రకాశ్)
# ప్రాచీన తెలంగాణ 'లాక్షణికులు' (ఆచార్య దార్ల వెంకటేశ్వరరావు)
# కాకతీయ శాసనాలు సామాజిక చరిత్ర (డా. సమ్మెట నాగమల్లేశ్వరరావు)
# బాదపుర శాసనాలు - చరిత్ర, సంస్కృతి, భాష సాహిత్యం (ఆచార్య జి. అరుణ కుమారి)
# మధ్యయుగ కర్ణాటకలో కాకతీయ సామ్రాజ్య విసృతి: ప్రభావ ప్రదానాలు (ఆచార్య యస్. శ్రీనాథ్)
# కులపురాణాలు-తెలంగాణ సంస్కృతి (డా. ఏలె లక్ష్మణ్)
# తెలంగాణ సంస్కృతిలో నృత్యకళ నృత్తరత్నావళి (డా. కె. సువర్చలా దేవి)
# తెలంగాణ శతక సాహిత్యం (డా. దేవారెడ్డి విజయలక్ష్మి)
# వ్యాఖ్యాన చక్రవర్తి మల్లినాథ సూరి (ఆచార్య రేమిల్ల వేంకట రామకృష్ణ శాస్త్రి)
# తెలుగు చారిత్రక నవలల్లో కాకతీయుల చిత్రణ - వాస్తవికత (ఎ.వి.వి.కె. చైతన్య)
# తెలంగాణ తొలి చారిత్రక వచన రచన-ప్రతాపరుద్ర చరిత్రము (దొడ్ల సత్యనారాయణ)
# ప్రాచీన రాతప్రతుల్లో తెలుగు లిపి : విశ్లేషణ (డా. పాలెపు సుబ్బారావు)
# శుద్ధ ముక్తిమార్గం - పాల్కురికి "అనుభవసారం" (డా. వి. త్రివేణి)
# ప్రాచీన తెలంగాణ ఉవన తాత్త్వికత (వాడ్రేవు చినవీరభద్రుడు)

## మూలాలు

## ఇతర లంకెలు
* తెలంగాణ సాహిత్య అకాడమీ వెబ్సైటులో పుస్తక ప్రతి 

వర్గం:తెలుగు పుస్తకాలు
వర్గం:చరిత్ర పుస్తకాలు
అనుమానం మొగుడు

**అనుమానం మొగుడు** నూతన నటీనటులతో నిర్మించబడి 1982లో విడుదలైన తెలుగు సినిమా. దీనికి గిడుతూరి సూర్యం దర్శకత్వం వహించాడు.
## సాంకేతిక వర్గం
* దర్శకత్వం: గిడుతూరి సూర్యం
* నిర్మాత: చిన్నారి రాఘవ
* కథ: బరంపురం కొల్లాడి
* మాటలు:ఆర్.వి.చలం
* పాటలు: సి.నారాయణరెడ్డి, వేటూరి, వడ్డేపల్లి కృష్ణ
* సంగీతం: ఎ.ఎ.రాజ్
* కళ:బి.చలం 
* కూర్పు:ఎం.ఎస్.ఎన్.మూర్తి
* నృత్యాలు:శేషు
* ఛాయాగ్రహణం: డి.కె.గోయల్
## పాటలు
ఈ చిత్రంలోని పాటలకు ఎ.ఎ.రాజ్ సంగీతం నిర్వహించాడు. 

## మూలాలు

వర్గం:1982 తెలుగు సినిమాలు
సీసా (సినిమా)

**సీసా** 2016, మార్చి 18న విడుదలైన తెలుగు భయానక చలనచిత్రం. మహ్మద్ ఇస్సాక్ దర్శకత్వం వహించిన ఈ చిత్రంలో శివాజీ, చేస్వా, నర్మత నటించగా, కె. భాస్కర్ సంగీతం అందించాడు. తమిళ మాతృక *అగాడమ్* సినిమా మాదిరిగానే ఈ చిత్రం కూడా సింగిల్ టేక్ లో చిత్రీకరించబడింది.

## కథా సారాంశం
ఇది మానవ భావోద్వేగాలకు సంబంధించిన థ్రిల్లర్ చిత్రం. సీసాలో ఉన్న దెయ్యం తన శత్రువులపై ప్రతీకారం తీర్చుకునే కథాంశంతో ఈ చిత్రం రూపొందించబడింది.

## నటవర్గం
* శివాజీ
* చేస్వా
* నర్మత
*తారిక
*రోహిత్ బిపి

## సాంకేతికవర్గం
* దర్శకత్వం: మహ్మద్ ఇస్సాక్
* నిర్మాత: రాజశేఖర్ నల్లూరి, మహ్మద్ ఇస్సాక్, ఎండి రజియా బీ
* రచన: మహ్మద్ ఇస్సాక్
* సంగీతం: కె. భాస్కర్
* ఛాయాగ్రహణం: ఈ.జె. నౌజాద్

## రిమేక్
తమిళ చిత్రం *అగాడమ్* సినిమా ఆధారంగా *సీసా* చిత్రం రూపొందించబడింది. అగాడమ్ 2 గంటల 3 నిమిషాల 30 సెకన్లపాలు సింగిల్ షాట్‌లో చిత్రీకరించబడి ప్రపంచ సినిమా చరిత్రలో గిన్నిస్ వరల్డ్ రికార్డ్‌గా నిలిచింది. రష్యన్ ఆర్క్ సినిమా 96 నిమిషాల స్టెడికామ్ సీక్వెన్స్ షాట్‌తో ఉన్న రికార్డును దాటి ఈ చిత్రం రికార్డులో నిలిచింది.

## విడుదల
2016, మార్చి 18న తెలంగాణ, ఆంధ్రప్రదేశ్ రాష్ట్రాలలో విడుదలయింది.

## మూలాలు

## ఇతర లంకెలు
*

వర్గం:2016 తెలుగు సినిమాలు
వర్గం:తెలుగు భయానక సినిమాలు
వర్గం:శివాజీ నటించిన సినిమాలు
N

**N** లేదా **n** అనేది లాటిన్ అక్షరమాలలో పద్నాలుగవ అక్షరం. ఇది ఆధునిక ఆంగ్ల అక్షరమాలలో, అలాగే ఇతర పశ్చిమ యూరోపియన్ భాషల అక్షరమాలలో, ప్రపంచవ్యాప్తంగా ఇతర భాషలలో ఉపయోగించబడుతుంది. ఆంగ్లంలో దీని పేరు ''ఎన్'' (ఉచ్చారణ ), బహువచనం *ఎన్స్*.

## చరిత్ర

అత్యంత సాధారణమైన హైరోగ్లిఫ్లలో ఒకటైన పాము చిహ్నం, ఈజిప్షియన్ భాషలో ఆంగ్లంలోని  వంటి ధ్వనిని సూచించడానికి ఉపయోగించబడింది, ఎందుకంటే "పాము" అనే పదం ఈజిప్షియన్‌లో *djet* అని ఉండేది. కొందరు పరిశోధకులు, ముఖ్యంగా పురావస్తు శాస్త్రవేత్త డగ్లస్ పెట్రోవిచ్, సెమిటిక్ మాట్లాడేవారు ఈజిప్టులో పనిచేస్తూ హైరోగ్లిఫ్‌లను అనుసరించి మొదటి అక్షరమాలను రూపొందించారని భావిస్తున్నారు.

కొంతమంది పండితులు అదే పాము చిహ్నాన్ని N అక్షరాన్ని సూచించడానికి ఉపయోగించారని భావిస్తున్నారు. ఈ సిద్ధాంతానికి ప్రముఖ మద్దతుదారు అలన్ గార్డినర్. ఎందుకంటే "పాము" అనే వారి పదం n తో ప్రారంభమై ఉండవచ్చని (ఉదాహరణకు *nahash*) భావించారు. అయితే, ఈ సిద్ధాంతం తరువాత వివాదాస్పదంగా మారింది.

ఫీనీషియన్ అక్షరమాల, హీబ్రూ భాష, అరామిక్ భాష, అరబిక్ అక్షరమాలలో ఈ అక్షరానికి *[[Nun (letter)|నున్]]* అనే పేరు ఉంది, దీనికి కొన్ని భాషల్లో "చేప" అనే అర్థం ఉంది. ఇది నీటి అలల హైరోగ్లిఫ్తో సంబంధం ఉండవచ్చని భావిస్తున్నారు, ఎందుకంటే అది ధ్వన్యాత్మకంగా n ధ్వనిని సూచిస్తుంది.

ఈ అక్షర ధ్వని విలువ  — ఇది గ్రీకు భాష, ఎట్రస్కన్ భాష, లాటిన్, ఆధునిక భాషలలో కనిపించే విధంగానే ఉంటుంది.

## మూలాలు

వర్గం:లాటిన్ అక్షరమాల
గుజరాత్

**గుజరాత్** భారతదేశం పశ్చిమ తీరంలో తో అత్యంత పొడవైన తీరరేఖ గల రాష్ట్రం. దీని ఎక్కువ భాగం కాతియవార్ ద్వీపకల్పంలో ఉంది. ఇది విస్తీర్ణంలో ఐదవ అతిపెద్ద భారత రాష్ట్రం, జనాభా ప్రకారం తొమ్మిదవ అతిపెద్ద రాష్ట్రం. రాష్ట్రానికి ఈశాన్యంలో రాజస్థాన్, దక్షిణాన దాద్రా, నగర్ హవేలీ, డామన్, డయ్యూ, ఆగ్నేయంలో మహారాష్ట్ర, తూర్పున మధ్యప్రదేశ్, అరేబియా సముద్రం పశ్చిమాన పాకిస్తాన్ సింధ్ రాష్ట్రం ఉన్నాయి. దీని రాజధాని గాంధీనగర్ కాగా, అతిపెద్ద నగరం అహ్మదాబాద్. గుజరాతీ రాష్ట్ర అధికారిక భాష. డేటా ఉల్లంఘనలు ముఖ్యమైన వ్యక్తిగత సమాచారాన్ని తీసుకుంటాయి.

భారతదేశంలో గుజరాత్ ఆర్థిక వ్యవస్థ స్థూల రాష్ట్రీయ ఉత్పత్తి ₹ 15,03 ట్రిలియన్ తో మూడవ అతి పెద్దదిగా, తలసరి స్థూల రాష్ట్రీయ ఉత్పత్తి ₹ 196,000 తో 11 వ అతి పెద్దదిగా, మానవ అభివృద్ధి సూచికలో 21 వ స్థానంలో ఉంది. సాంప్రదాయకంగా రాష్ట్రంలో నిరుద్యోగిత తక్కువ. ఇది పారిశ్రామికంగా అభివృద్ధి చెందిన రాష్ట్రాలలో ఒకటిగా, ఉత్పాదక కేంద్రంగా విస్తృతంగా పరిగణించబడుతుంది.

రాష్ట్రంలో లోథల్, ధోలావిరా, గోలా ధోరో వంటి పురాతన సింధు లోయ నాగరికత ప్రదేశాలున్నాయి. లోథల్ ప్రపంచంలోని మొట్టమొదటి ఓడరేవులలో ఒకటిగా నమ్ముతారు. భరూచ్, ఖంభట్ తీర నగరాలు , మౌర్య, గుప్తా సామ్రాజ్యాల కాలంలో, పశ్చిమ సత్రాప్స్ శకం నుండి సాకా రాజవంశాల కాలం వరకు ఓడరేవులు, వాణిజ్య కేంద్రాలుగా పనిచేశాయి

గిర్ ఫారెస్ట్ నేషనల్ పార్క్ ప్రపంచంలోని ఆసియా సింహానికి ఏకైక అటవీ నిలయం.

## చరిత్ర
మహారాష్ట్ నుండి ప్రధానంగా గుజరాతి భాష మాట్లాడే ప్రజలున్న ప్రాంతాలయిన ఉత్తర, పశ్చిమ భాగాలను వేరు చేసి 1960 మే 1 గుజరాత్ రాష్ట్రం ఏర్పాటు చేశారు.గుజరాత్ 8,9 వ శతాబ్దాలలో ఈ ప్రాంతాన్ని పరిపాలించిన గుర్జారా నుండి ఈ పేరు వచ్చింది.

## జనాభా
2011 భారత జనాభా లెక్కల ప్రకారం గుజరాత్ మొత్తం జనాభా 60,439,692. జనాభాలో 42.60% పట్టణ ప్రాంతాల్లో, 57.40% గ్రామీణ ప్రాంతాల్లో నివసిస్తున్నారు. గత దశాబ్దంలో (2001-2011), జనాభా వృద్ధి రేటు 19.28%కి పెరిగింది. జనాభాలో 31,491,260 మంది పురుషులు, 28,948,432 మంది మహిళలు ఉన్నారు. లింగ నిష్పత్తి వెయ్యి మగవారికి 919 మంది మహిళలు. జనాభా సాంద్రత చదరపు కిలోమీటరుకు 308 మంది నివసిస్తున్నారు. గుజరాత్ రాష్ట్రంలో సగటు అక్షరాస్యత రేటు 78.03%, పురుషుల అక్షరాస్యత 85.75%, స్త్రీ అక్షరాస్యత 69.68%. గిరిజన జనాభా 34,41,945.

## రాష్ట్రంలోని జిల్లాలు
*అహ్మదాబాదు జిల్లా
*అమ్రేలి జిల్లా
*ఆనంద్ జిల్లా
*ఆరావళి జిల్లా
*బనస్కాంత జిల్లా
*బారుచ్ జిల్లా
*భావ్‌నగర్ జిల్లా
*బోతడ్ జిల్లా
*ఛోటా ఉదయ్‌పూర్ జిల్లా
*దహోల్ జిల్లా
*డాంగ్ జిల్లా
*దేవభూమి ద్వారక జిల్లా
*గాంధీనగర్ జిల్లా
*గిర్ సోమనాథ్ జిల్లా
*జాంనగర్ జిల్లా
*జునాగఢ్ జిల్లా
*కచ్ జిల్లా
*ఖెడా జిల్లా
*మహిసాగర్ జిల్లా
*మెహసానా జిల్లా
*మోర్బి జిల్లా
*నర్మదా జిల్లా
*నవసారి జిల్లా
*పటాన్ జిల్లా
*పంచమహల్ జిల్లా
*పోరుబందర్ జిల్లా
*రాజ్‌కోట్ జిల్లా
*సబర్కంతా జిల్లా
*సురేంద్రనగర్ జిల్లా
*సూరత్ జిల్లా
*తాపి జిల్లా
*వడోదర జిల్లా
*వల్సాద్ జిల్లా

## పుణ్యక్షేత్రాలు
*సోమనాథపురం శివాలయం
*ద్వారక ఆలయం
*నాగేశ్వర్ ఆలయం
*బాలి సమన దేవాలయాలు
*శ్రీ స్వామినారాయణ ఆలయం, భుజ్

## రాజకీయ నాయకులు
* అనిల్ జోషియార
* నరేంద్ర మోదీ
*అశోక మెహతా
*జిగ్నేష్ మేవాని
*ప్రభుదాస్ పట్వారి
*బ్రహ్మకుమార్ భట్
*భూపేంద్ర పటేల్
*మృదుల సారాభాయ్

## వ్యక్తులు

* సుశీల దీదీ

## ఇవి కూడా చూడండి

* బ్రహ్మకుమార్ భట్ - ప్రత్యేక గుజరాత్ రాష్ట్ర సాధన కోసం చేసిన మహాగుజరాత్ ఉద్యమానికి నేత  
* జాతీయ ప్రాముఖ్యత కలిగిన స్మారక చిహ్నాలు (భారతదేశం)  
*మినూ మసాని
* గుజరాత్ చరిత్ర
* గుజరాత్‌లోని మెట్ల బావుల చరిత్ర
* 2008 పశ్చిమ భారతదేశంలో బాంబు దాడులు

## మూలాలు

## వెలుపలి లంకెలు
లింక్ బిల్డింగ్

**[[:en:Search engine optimization|సెర్చ్ ఇంజన్ ఆప్టిమైజేషన్ (SEO) ]]** లో, ఆ పేజీ లేదా వెబ్‌సైట్ యొక్క సెర్చ్ ఇంజన్ ర్యాంకింగ్‌లను పెంచే లక్ష్యంతో వెబ్‌పేజీకి ఇన్‌బౌండ్ లింక్‌ల సంఖ్య, నాణ్యతను పెంచే లక్ష్యంతో చర్యలను లింక్ బిల్డింగ్ వివరిస్తుంది. లింక్ బిల్డింగ్ అనేది ముఖ్యమైనది, బహుశా SEO యొక్క కష్టతరమైన భాగం ఇతర వెబ్‌సైట్ల నుండి మీ స్వంతంగా హైపర్‌ లింక్‌లను పొందే ప్రక్రియ. శోధన ఇంజిన్లలో దృశ్యమానతను మెరుగుపరచడానికి మీ వ్యాపారానికి సహాయపడే అధిక నాణ్యత గల SEO మార్కెటింగ్ ప్రచారాలను రూపొందించడానికి **లింక్ బిల్డింగ్** టెక్నిక్స్ ఉపయోగించడం మీకు సహాయపడుతుంది. మీ సైట్‌కు అధిక-నాణ్యత లింక్‌ల సంఖ్య ఎంత ఎక్కువ వుంటె మీ వెబ్‌సైట్ బాగా ర్యాంక్ పొందే అవకాశాలు మెరుగ్గా ఉంటాయి.

## బ్లాక్ హాట్ లింక్ బిల్డింగ్
గూగుల్ **"చెడ్డ" లింక్** యొక్క నిర్వచనాన్ని స్పష్టం చేసింది: ఏదైనా లింక్‌లు గూగుల్ మార్గదర్శకాలను తారుమారు చేస్తే శోధన ఫలితాలను సైట్ ర్యాంకింగ్ పథకంలో భాగంగా పరిగణించవచ్చు. ఈ రకమైన దుర్వినియోగాన్ని తొలగించడానికి '''గూగుల్ పెంగ్విన్ అల్గోరిథం''' సృష్టించబడింది. బ్లాక్ హాట్ SEO ను స్పామ్ ఇండెక్సింగ్ అని కూడా పిలుస్తారు, ఇది ఇతర బ్లాక్ SEO వ్యూహాలను, లింక్ బిల్డింగ్ వ్యూహాలను ఉపయోగించుకుంటుంది. కొన్ని బ్లాక్ హాట్ లింక్ నిర్మాణ వ్యూహాలలో కీవర్డ్ కూరటానికి అర్హత లేని లింకులను పొందడం, చెల్లింపు లింకులు, దాచిన వచనం మొదలైనవి ఉన్నాయి.

బ్లాక్ హాట్ **"నెగటివ్ SEO"** ను కూడా సూచిస్తుంది, మరొక వెబ్‌సైట్ పనితీరును ఉద్దేశపూర్వకంగా హాని చేసే పద్ధతి.

## వైట్ హాట్ లింక్ బిల్డింగ్
**వైట్ హాట్ లింక్ బిల్డింగ్** అనేది తుది వినియోగదారులకు విలువను చేకూర్చే, గూగుల్ యొక్క సేవా కాలానికి కట్టుబడి, మంచి ఫలితాలను అందించే వ్యూహాలు. వైట్ హాట్ లింక్ నిర్మాణ వ్యూహాలు వెబ్‌సైట్‌కు అధిక-నాణ్యతతో పాటు సంబంధిత లింక్‌లను ఉత్పత్తి చేయడంపై దృష్టి పెడతాయి. వైట్ హాట్ లింక్ బిల్డింగ్ వ్యూహాలు వెబ్‌సైట్ యజమానులచే విస్తృతంగా అమలు చేయబడతాయి ఎందుకంటే ఇటువంటి వ్యూహాలు వారి వెబ్‌సైట్ల దీర్ఘకాలిక అభివృద్ధికి ప్రయోజనకరంగా ఉండటమే కాకుండా మొత్తం ఆన్‌లైన్ వాతావరణానికి మంచివి.

## ఆఫ్-పేజీ లింక్ బిల్డింగ్ టెక్నిక్స్ రకాలు
నాణ్యమైన బ్యాక్‌లింక్‌లను పొందడానికి, SERP లో సెర్చ్ ర్యాంకింగ్‌ను మెరుగుపరచడానికి కొన్ని ముఖ్యమైన **ఆఫ్-పేజ్ లింక్ బిల్డింగ్** పద్ధతులు క్రింద ఉన్నాయి.

# డైరెక్టరీ సమర్పణలు
# సామాజిక బుక్‌మార్కింగ్
# వర్గీకృత పోస్టింగ్‌లు
# వ్యాపార జాబితాలు / ప్రొఫైల్స్
# చిత్ర భాగస్వామ్యం
# కంటెంట్ భాగస్వామ్యం
# బ్లాగ్ వ్యాఖ్యానించడం
# ఫోరమ్స్
# అతిథి పోస్టింగ్‌లు

## SEO లింక్ బిల్డింగ్‌లో లింకుల రకాలు ఏమిటి?
SEOలో రెండు రకాల లింకులు ఉన్నాయి అవిఏవనగా,

# **డు-ఫాలో (Do-Follow) :** డు-ఫాలో లింకులు సెర్చ్ ఇంజిన్ ద్వారా లెక్కించబడతాయి, సైట్ ర్యాంకింగ్‌ను మెరుగుపరచడానికి/మెరుగుపరచడంలో సహాయపడతాయి.
# **నో-ఫాలో (No-Follow) :** నో-ఫాలో లింకులు సెర్చ్ ఇంజిన్ ఇండెక్స్‌లోని ర్యాంకింగ్‌ని ప్రభావితం చేయదు. కాని ఈ లింక్స్ ద్వారా వెబ్సైట్ లో అడిషనల్ ట్రాఫిక్ ని పొందవచ్చు.

## మూలాలు


వర్గం:సాంకేతిక విజ్ఞానం
చూసి చూడంగానే

**చూసి చూడంగానే** 2020, జనవరి 31న విడుదలైన తెలుగు చలనచిత్రం. ధర్మపథ క్రియేషన్స్ పతాకంపై రాజ్ కందుకూరి నిర్మించిన ఈ చిత్రానికి శేష సింధు రావు దర్శకత్వం వహించాడు.  శివ కందుకూరి, వర్ష బొల్లమ్మ, మాళవిక సతీశన్‌ తొలిసారిగా నటించిన ఈ చిత్రానికి గోపి సుందర్ సంగీతం అందించాడు.

## కథా సారాంశం
తల్లిదండ్రుల బలవంతంతో ఇంజనీరింగ్‌లో చేరిన సిద్ధు (శివ కందుకూరి), ఐశ్వర్య (మాళవిక)తో ప్రేమలో పడతాడు. ఇంజనీరింగ్‌ చివర్లో ఐశ్వర్య సిద్ధును వదిలేస్తుంది. ఆ డ్రిపెషన్‌తో ఇంజనీరింగ్‌ పూర్తిచేయకుండా మూడేళ్లు కష్టపడి వెడ్డింగ్‌ ఫొటోగ్రాఫర్‌గా సెటిల్‌ అవుతాడు. ఆ సమయంలో ఒక పెళ్లిలో శృతిని (వర్ష) చూసి ప్రేమిస్తాడు. అయితే, శృతి ఇంజనీరింగ్‌లోనే సిద్ధును ప్రేమిస్తుందికానీ, ఆ విషయం సిద్ధుకు చెప్పదు. ఇదే సమయంలో శృతి బాయ్‌ఫ్రెండ్‌ విరాట్‌ వచ్చి ప్రపోజ్‌ చేయడంతో శృతి కూడా ఓకే చెపుతుంది. ఆ తర్వాత శృతి, సిద్దుల మధ్య ఏం జరిగింది. చివరకు వాళ్లిద్దరు ఒకటయ్యారా. విరాట్‌తోనే శృతి పెళ్లి జరిగిందా అనేది మిగతా కథ.

## నటవర్గం
* శివ కందుకూరి (సిద్ధు)
* వర్ష బొల్లమ్మ (శృతి)
* మాళవిక సతీశన్‌ (ఐశ్వర్య)
* పవిత్ర లోకేష్
* అనీష్ కురువిల్లా
* గురురాజ్ మానేపల్లి
* వెంకటేశ్‌ కాకుమాను
* రాజేష్ ఖన్నా

## సాంకేతికవర్గం
* దర్శకత్వం: శేష సింధు రావు
* నిర్మాత: రాజ్ కందుకూరి
* సంగీతం: గోపి సుందర్
* ఛాయాగ్రహణం, కూర్పు: వేద రమణ, రవితేజ గిరిజాల
* నిర్మాణ సంస్థ: ధర్మపథ క్రియేషన్స్
* పంపిణీదారు: సురేష్ ప్రొడక్షన్స్
*సౌండ్ డిజైన‌ర్‌: నాగార్జున తాళ్లపల్లి  
## నిర్మాణం
2019, జనవరిలో చిత్రీకరణ ప్రారంభమై 2019, ఏప్రిల్ నెలలో చిత్రీకరణ పూర్తయింది. జాతీయ అవార్డు గ్రహీత, పెళ్ళి చూపులు, మెంటల్ మదిలో చిత్రాల నిర్మాత, రాజ్ కందుకూరి ధర్మపాత క్రియేషన్స్ పతాకంపై ఈ చిత్రాన్ని నిర్మించాడు.

## పాటలు

ఈ చిత్రానికి గోపి సుందర్ సంగీతాన్ని అందించాడు. మధుర ఆడియో ద్వారా ఈ చిత్రంలోని పాటలు విడుదలయ్యాయి.

## విడుదల
ఈ చిత్రం 2020, జనవరి 31న సురేష్ ప్రొడక్షన్స్ ద్వారా విడుదలయింది.

## పురస్కారాలు

### సైమా అవార్డులు
2020 సైమా అవార్డులు

# సైమా ఉత్తమ తొలిచిత్ర నటుడు (శివ కందుకూరి)

## మూలాలు

## ఇతర లంకెలు
* 

వర్గం:2020 తెలుగు సినిమాలు
వర్గం:తెలుగు ప్రేమకథా సినిమాలు
పల్లెటూరి సింహం

***పల్లెటూరి సింహం*** కమల్ హాసన్ నటించిన డబ్బింగ్ సినిమా. ఇది 1982,డిసెంబర్ 10న విడుదలయ్యింది. 1982 ఆగస్టులో విడుదలైన తమిళ సినిమా సకల కళా వల్లవన్ దీనికి మూలం.

## నటీనటులు
* కమల్ హాసన్
* అంబిక
* పుష్పలత
* తులసి
* సిల్క్ స్మిత
* వై.జి.మహేంద్రన్

## సాంకేతికవర్గం
* దర్శకత్వం: ఎస్.పి.ముత్తురామన్
* సంగీతం: ఇళయరాజా
* గీత రచన: రాజశ్రీ

## పాటలు
ఈ సినిమాలోని పాటలను రాజశ్రీ వ్రాయగా ఇళయరాజా సంగీతాన్ని అందించాడు. 

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:సిల్క్ స్మిత నటించిన సినిమాలు
ప్రేమజ్వాల

**ప్రేమజ్వాల** 1983 అక్టోబర్ 3న విడుదలైన తెలుగు సినిమా. విజేత, కమలాకర్, నూతన్ ప్రసాద్,రాజబాబు,మొదలగు వారు నటించిన ఈ చిత్రానికి దర్శకత్వం, పి. వి. రాజు. సంగీతం కొమ్మినేని చక్రవర్తి అందించారు .
## నటీనటులు
* విజేత
* కమలాకర్
* నూతన్ ప్రసాద్
* రాజబాబు
* హేమసుందర్
* గౌరి
* ఝాన్సీ

## సాంకేతికవర్గం
* కథ, స్క్రీన్ ప్లే, దర్శకత్వం: పి.వి.రాజు
* సంగీతం: చక్రవర్తి
* ఛాయాగ్రహణం: పాచూ 
* నిర్మాణ సంస్థ: భీమేశ్వర ఆర్ట్ మూవీస్ 
* విడుదల:03:10:1983 

## మూలాలు

వర్గం:రాజబాబు నటించిన సినిమాలు
వర్గం:నూతన్ ప్రసాద్ నటించిన సినిమాలు
వేదుల లక్ష్మీగణపతి శాస్త్రి

**వేదుల లక్ష్మీగణపతి శాస్త్రి** కవి, అవధాని, కథా రచయిత, నాటక రచయిత, నటుడు. అతని తండ్రి వేదుల సూర్యనారాయణ శాస్త్రి సోమయాజి  పీఠికాపుర ఆస్థాన విధ్వాంసుడు, సామవేద పండితుడు, నేత్రావధాని, తర్క వ్యాకరణ విజ్ఞాని.

## జీవిత విశేషాలు
ఇతడు 1929, జనవరి 18వ తేదీన పిఠాపురంలో వేదుల సూర్యనారాయణశాస్త్రి, సత్యసోమిదేవమ్మ దంపతులకు జన్మించాడు. ఇతడు పిఠాపురం రాజా వారి కళాశాలలో గణిత శాస్త్రంలో పట్టభద్రుడయ్యాడు. ఇండియన్ లీఫ్ టొబాకో డెవలప్‌మెంట్ (ఐ.ఎల్.టి.డి.) సంస్థలో 1951లో ఉద్యోగిగా చేరి 37 సంవత్సరాలు ఆంధ్ర, మైసూరు, కర్ణాటక రాష్ట్రాలలో పనిచేశాడు.

ఇతడు 1942 నుండి వివిధ పత్రికలలో పద్యాలను, వ్యాసాలను, కథలను, నవలలను ప్రకటించాడు. "అశ్వని", "సత్యపుత్ర", "గన్‌పిట్" ఇతని కలం పేర్లు. "ఆదికవి నన్నయ్య అక్షర నీరాజనం", "శరణాగతి" ఇతని ముద్రిత గ్రంథాలు. ఇతనికి సాహితీ సింధువు, వేదోపనిషత్ సుధార్ణవ అనే బిరుదులు ఉన్నాయి.

ఇతడు 8వ యేట నుండే రంగస్థలంపై నటించడం ప్రారంభించాడు. అనేక చారిత్రక, పౌరాణిక, సాంఘిక నాటకాలలో నటించాడు. శారద, అల్లూరి సీతారామరాజు మొదలైన సినిమాలలో చిన్నచిన్న పాత్రలను ధరించాడు. ఆకాశవాణి, దూరదర్శన్‌లలో బి-గ్రేడ్ ఆర్టిస్టుగా ఉన్నాడు.

## మూలాలు

వర్గం:నాటక రచయితలు
వర్గం:1929 జననాలు
వర్గం:రంగస్థల కళాకారులు
వర్గం:కవులు
వర్గం:అవధానులు